En bred holdindsats – Rødovre Lokal Nyt\n8. dec 2012, 12:32\nEn bred holdindsats\nHåndbold Det var en bred holdindsats fra RHs herrer, der gjorde, at holdet kunne tage fra Lolland med en sejr over Team Sydhavsøerne 2 i 2. division øst.\nTeam Sydhavsøerne 2-RH 31-34 (15-14)\nSæsonen har indtil videre været rigtig god for RHs herrer i 2. division øst. Holdets kampe er kendetegnet ved massevis af mål. Faktisk er RH det hold, der lukker flest mål ind pr. kamp, men samtidig også scorer flest mål pr. kamp.\nRødbyhavn Sportshal dannede fredag aften rammen om kampen mellem Team Sydhavsøerne 2 og RH, der var klar på en svær opgave på det sydlige Lolland.\n”Vi var godt klar over, vi skulle møde et hold, som er godt kørende for tiden. Vi skulle helt klart levere på topniveau for at få point med hjem,” siger cheftræner Jacob Lyng Madsen.\n”Vi har en del spillere, der har deres rødder på Sydlolland, så der var ekstra motivation hos flere af dem. Det gjorde også, at det ikke var særlig svært at sætte dem op, for det klarede de selv.”\nHoldindsatsen gjorde forskellen\nHjemmeholdet førte efter første halvleg, men træneren var alligevel tilfreds med forløbet.\n”Vi spillede en god gang håndbold i første halvleg og havde godt styr på Sydhavsøerne. Kampen var meget lige hele vejen. Efter en sløj start fik vi stabiliseret spillet og forsvaret kom bedre med. Det, der kendetegnede vores indsats, var, at uanset hvem jeg satte på banen, blev der kæmpet rigtig fornuftigt,” forklarer Lyng Madsen, der beskriver holdindsatsen som nøgleordet til sejr.\n”Det var en meget bred holdindsats i både første og anden halvleg. I forhold til første halvleg, blev der dømt mere lige i anden, og det gjorde, at vores spil kom til at være bedre.”\nRHs cheftræner har tidligere udtalt, at holdet rigtig gerne vil afslutte tidligt i angrebet, men det var der rådet bod på mod Sydhavsøerne.\n”Vi har været et hold, der gerne ville afslutte rigtig tidligt i angrebet, så vi har arbejdet med at trække tiden lidt og få nogle 3-meter-kast. Det fungerede også rigtig fint i dag, og sejren kom i hus ved at holde hovedet koldt i slutfasen og ikke lod os stresse af deres offensive forsvar,” udtaler Jacob Lyng Madsen.\nSamtlige 10 markspillere kom på måltavlen i sejren, og det er noget, der glæder holdets træner, der heller ikke kan fremhæve spillere frem for andre.\n”Jeg ville ikke kunne nævne en kampens spiller, for vi havde alle spillere i spil, og de gjorde det alle sammen rigtig godt. Det var en stor kollektiv sejr. Folk var gode til at kommunikere, og vi fik lukket af til sidst. Vi var super glade for at slå et godt hold som Sydhavsøerne,” slutter Jacob Lyng Madsen på vej hjem i en bus, hvor der er tydelig høj stemning blandt spillerne.\nLyng Madsen påpeger dog, at Anders Larsen, der selv kommer fra og har spillet for Sydhavsøerne, var topmotiveret og spillede en god kamp fredag aften.\nLørdag aften kan holdet holde en velfortjent julefrokost, og det kan de med god samvittighed gøre: p.t. er RH nemlig på førstepladsen i 2. division øst – dog inden HØJs udekamp mod Øresund Håndbold.\nRHs sidste kamp inden jul er på søndag i næste uge, hvor VSH 2002 fra Virum lægger vejen forbi Rødovre Stadionhal med start kl. 15.30.


Aktier: Novo Nordisk holdt C20-indeks oven vande\n19/11/2014 KL. 17:15\nDet danske C20 Cap-indekset lukkede onsdag med en mindre stigning på 0,32 pct. i 802,03 på en stille dag. Novo Nordisk blev løftet, mens GN Store Nord-aktien fortsatte med at tabe terræn.\nA.P. Møller - Mærsk, som er moderselskabet bag containergiganten Maersk Line, lå 0,2 pct. højere i kurs 12.660 kr. efter tirsdagens stigning på 2,4 pct. Wall Street Journal vurderede, at rederiet i de kommende to år vil opleve overkapacitet på ruten mellem Asien og Europa. Mærsk vil også skære ikke-profitable kontrakter væk, lød det.\nDet tyske containerrederi Hapag-Lloyd meddelte, at koncernen vil hæve sine fragtrater fra Asien til Nordeuropa og til Middelhavsområdet. A.P. Møller - Mærsks containerrederi, Maersk Line, er den dominerende spiller på fragtmarkedet mellem Asien og Europa, hvor Maersk Line også har sin klart største eksponering.\nVestas-konkurrenten Gamesa fik løftet sin anbefaling hos Goldman Sachs til køb fra neutral. Goldman Sachs gentog sin anbefaling køb på Vestas og kursmålet blev hævet til 330 kr. fra 320 kr. Vestas-aktien endte dog 0,5 pct. lavere i 231,7 kr.\nFLSmidth-aktien blev presset og faldt med 0,7 pct. til 252,7 kr. FLSmidth er leverandør af udstyr til minesektoren. Årsagen skyldtes et salgspres på råvarerelaterede aktier, efter at jernmalmpriserne igen er styrtdykket.\nCarlsberg endte med et mindre fald på 0,8 pct. i kurs 513. Aktier i britiske pubselskaber, har været udsat for kraftige fald, efter et lovforslag, der giver udlejere ret til at købe øl på det åbne marked, blev vedtaget. Den administrerende direktør for Enterprise Inns udtalte, at resultatet af afstemningen vil føre til adskillige publukninger og tab af arbejdspladser.\nNovo steg 1,2 pct. til 264,5 kr. Sydbank skrev, at Novo Nordisk-aktien er hjulpet af gårsdagens stærke tendens for HealthCare aktierne på Wall Street samt understøttet af de seneste prisforhøjelser på selskabets produkter Levemir og NovoLog på det amerikanske marked.\nGN Store Nord faldt 1,3 pct. til 128,1 kr. uden selskabsspecifikke nyheder.\nBavarian Nordic-aktien faldt 1,4 pct. til kurs 177,5. Selskabets CFO Ole Larsen har på en konference i London udtalt, at selskabet vil indlede fase 2 forsøg på sundhedsmedarbejdere med selskabet ebolavaccine i 2. kvartal i 2015. De første tre forsøg starter i USA, Europa og Afrika.\nBlandt sidepapirerne fremlagde entreprenørerne Højgaard Holding og Monberg & Thorsen regnskaber, gennem deres joint venture MT Højgaard, hvilket investorerne tog positivt imod. Højgaard Holding steg 2,1 pct. til 199 kr., mens Monberg og Thorsen endte 4,7 højere i 267 kr.


Hvor finder jeg en 200x70cm skabslåge? - Lav-det-selv.dk\nHvor finder jeg en 200x70cm skabslåge?\nrosrosros 12-10-2017 17:59\nJeg skal bruge en hvid låge der måler ca. 70x200cm\nGrunden til at jeg ikke bare køber en hobbyplade er at jeg gerne vil have de pæne afslutninger som en låge typisk har.\nNogen der kan være behjælpelig med et sted hvor man kan købe en sådan?\nLottemor 12-10-2017 19:31\nTænker måske Nettoline\nNitter 12-10-2017 20:11\nHvis du kender fabrikatet af skabet og fabrikken stadig eksistere ville en forhandler af det pågældende mærke være et oplagt sted og forhøre sig, eventuelt direkte ved fabrikanten.\nEllers burde du kunne købe låger alle steder, hvor man forhandler køkkenelementer. Har de ikke lige en der passer dig i udseende, prøver du bare næste sted.\nrosrosros 12-10-2017 20:13\n@Lottemor: Tak for input - jeg snakker med Nettoline\n@Nitter: De skal ikke passe i eller på noget bestemt, men være fronten på et hjemmebygget skab.\nJeg har bare svært ved at finde dem så brede\nFrank Chr. 12-10-2017 20:35\nDen opgave kan Eldrup Lavpris køkken klare.\nNitter 12-10-2017 20:43\nrosrosros skrev den 12-10-2017 20:13:53\nHvis det ikke er hyldevare koster de naturligvis lidt mere. Mener de fleste hjemlige fabrikker i dag stadig vil levere på mål.\nrosrosros 12-10-2017 21:04\nHvad skal man forvente at skulle bløde for en sådan simpel låge?\nFrank Chr. 12-10-2017 22:51\nJeg tænker du skal gange lågens normalpris med 2 hvis den skal tilpasses på mål og kant-limes.\nPs. Altså hvis vi snakker almindelig laminat, er det derimod højglans - x med 3.\nNitter 12-10-2017 23:36\nrosrosros skrev den 12-10-2017 21:04:44\nUha, der spørger du om langt mere end min viden rækker. Men så er det godt Frank Chr. kan opdatere dig med hvad jeg mangler.\nFrank Chr. 13-10-2017 00:46\nJa jeg ved det fra da vi skulle have nyt køkken i vort gamle hus med (de skide) loftbjælker. Tilfældigvis var afstanden mellem bjælkerne desværre ikke 150 cm som ellers ville havde været ideelt, næ.. det var skæve mål a la 148-149 cm. Så overskabene og højskabe skulle tilpasses individuelt, herunder lågerne.\nSå selv om jeg er "gør-det-selv" mand måtte jeg krybe til korset og få (enmands m/k) snedkeriafd. i nævnte virksomhed til at udføre opgaven. Og jeg er meget tilfreds med det udførte arbejde af den kvindelig snedker - bilder mig selv ind kvinder generelt er mere pertentlig end mænd.\nWezio 13-10-2017 03:53\nDu skal gange normalprisen med tre sådan cirka.\nVi har lige fået en pris fra Kvik på 80x140cm i mat "Mano" til omkring 4500,-\nHvor finder jeg gratis paller/træ\nVarmtvandsbeholder, hvor kan jeg få reservedele?\nHvor skal jeg købe træpiller henne?


Zeagle onlinebutik på Scubastore\nAlle ( Zeagle )\nSørg for at tjekke det bedste udvalg af udstyr fra Zeagle. Det kunne ikke være nemmere at søge og købe online og dine valgte varer bliver endda leveret direkte til din dør. De fleste af vores produkter afsendes inden for 24 timer fra bestilling. Som autoriseret forhandler af Zeagle har vi en omfattende viden og indsigt i vores produkter og vi kan give dig den nødvendige uddannelse omkring brugen af vores produkter. Du får den bedst mulige service når du har brug for den. Vi mener at en stor del af at sørge for din tilfredstillelse har at gøre med at du kan stole på at dine informationer forbliver fortrolige og sikre. Vi ønsker at du skal være 100% tilfreds med dit køb. Og som om det ikke var nok i sig selv kan du endda sende enhver vare tilbage indenfor 30 dage hvis du ikke er tilfreds med købet. Køb scuba-dykning til konkurrencedygtige priser hos scubastore. Hurtig levering og sikker betaling hos scubastore. Hvis du har spørgsmål kan du kontakte vores venlige kundeserviceteam som med glæde vil hjælpe.


Roubaix-vinder fulgte overhovedet ikke planen - TV 2\n3. okt. 2021, 10:26\nGrædefærdig brite vinder Paris-Roubaix\nElizabeth Deignan skulle egentlig blot have været hjælperytter for holdets to kaptajner, da hun vandt Paris-Roubaix lørdag.\nElizabeth Deignan skrev historie, da hun lørdag blev den første kvinde til at vinde Paris-Roubaix.\nHer blev den legendariske og prestigefyldte brostensklassiker således for første gang kørt i en kvindelig udgave.\nBritiske Deignan vandt ganske overlegent, da hun kørte solo i 82 kilometer og krydsede stregen alene knap halvandet minut foran forfølgerne. Sejren blev grundlagt af en plan, der slet ikke blev overholdt. Det forklarede hun på pressemødet efter løbet ifølge Cycling News.\n- Rent faktisk var Ellen van Dijk og Elisa Longo Borghini vores to kaptajner, og jeg skulle være en af de sidste hjælpere, men det var tydeligvis vigtigt at være i fronten på de første brosten. Jeg kunne se, Elisa og Ellen havde problemer med positioneringen, og jeg var i fronten, så jeg tænkte, at det var en god sikkerhed, at jeg blev i fronten af feltet.\n- Jeg øgede farten, og den fart tog jeg med ind på de første brosten. Så kiggede jeg mig bagud og så, at jeg havde skabt et hul, og så tænkte jeg, at så længe jeg er forrest, skal de jagte bagfra. Jeg kørte nok kun på 75 procent, til jeg havde et forspring på et minut, og så fik jeg at vide over radioen, at jeg skulle give den 100 procent.\nHer er momentet, hvor Elizabeth Lizzie Deignan skaber hullet til de resterende ryttere. Foto: Francois Lo Presti / Ritzau Scanpix\nDeignan gav den 100 procent og nok lidt mere til. Hun blev i hvert fald aldrig indhentet igen, og derfor kunne hun juble, da hun kom ind på den ikoniske velodrome i Roubaix.\n- Det var overhovedet ikke planen, da vi startede løbet, og det var slet ikke i mine tanker, at jeg skulle vinde, da vi kørte ind på brostenene. Det var en god taktik, men jeg nød det ikke, siger briten.\nDermed kunne hun tilføje endnu en stor merit til sit cv. Et cv, der tæller store sejre som Flandern Rundt, Liege-Bastogne-Liege, Strade Bianche og et verdensmesterskab.\nBedste dansker i Paris-Roubaix var Emma Norsgaard med en sjetteplads. Også den anden dansker i løbet, Cecilie Uttrup Ludwig, gennemførte og kom i mål som nummer 16.\nSøndag er det herrernes tur til at prøve kræfter med brostenene i Paris-Roubaix. Løbet starter klokken 11.15 og kan ses på TV 2 og TV 2 PLAY.


Odenseanske Nadja er i Miss Danmark 2018 finalen | Ugeavisen Odense | Ugeavisen.dk\nDu er her: Forside - Ugeavisen Odense - Billedegalleri: Bartender åbner blomsterbutik\nDu er her: Forside - Ugeavisen Odense - Odenseanske Nadja er i Miss Danmark 2018 finalen\nNadja Hansen glæder sig til finalen den 12. september i Cirkusbygningen. Foto: Christina Anaya/MissDanmark.dk\nOdenseanske Nadja er i Miss Danmark 2018 finalen\n10. september 2018 kl. 11:11\nDet var sidste chance for Nadja for at nå med i Miss Danmark finalen, inden hun falder for aldersgrænsen næste år.\nNadja er i Miss Danmark 2018 finalen\nFølg Miss Danmark på disse links.\nHar altid været genert\nNadja Hansen, 23 år, pædagogmedhjælper fra Odense er blandt de 30 finalister i Miss Danmark finalen, der afvikles 12. september i Cirkusbygningen.\n- Det var sidste chance for mig at deltage i Miss Danmark, hvis jeg skulle nå det, inden jeg blev for gammel. Jeg er 23 år, og aldersgrænsen er 24 år. Men jeg har altid været en lidt genert pige, der aldrig har stukket næsen for langt frem. Det har været grunden til, at jeg aldrig før har turde deltage i Miss Danmark eller andre skønhedskonkurrencer, siger Nadja Hansen.\nNadja smider hæmningerne\nMen nu har hun smidt hæmningerne og er super stolt og glad over at være valgt ud som en af de 30 piger, der skal deltage i finalen.\n- Jeg var mega nervøs, da jeg var til casting. Jeg sad overfor Lisa Lents, der er total sej, og en masse andre utrolig smukke piger, som har vundet Miss Danmark titlen tidligere. Og her sad jeg mega nervøs og drømte om at blive udvalgt. Endnu værre var det for mig, da jeg skulle gå catwalk i høje hæle foran casting panelet. For er der noget jeg aldrig har været god til, så er det rent faktisk at gå i høje hæle. Grunden til at jeg ikke har været god til at gå i høje hæle er fordi, jeg er en høj pige på 178 cm. Og mange af mine veninder er noget mindre end jeg er, så jeg har altid følt, at jeg ragede op over dem. Derfor har jeg altid gået i flade sko, for ikke at skille mig ud fra mængden, smiler Nadja Hansen.\nDrømmen om at blive Miss Danmark\nMen Nadja kom med i finalen, og nu drømmer hun om at vinde også.\n- Selvfølgelig kunne det være fedt at stå tilbage på scenen i Cirkusbygningen som en vinder. Det drømmer alle 30 piger jo om. Men det bliver svært og lige nu føler jeg, at det er en sejr at være nået blandt de 30 finalister. Men det at jeg vil det så meget kan også blive min største udfordring. Jeg vil så gerne denne her konkurrence, at nervøsiteten og spændingen tager over. Jeg bliver til en perfektionist, der tænker alt for meget over tingene i stedet for bare at gøre det, jeg har lært. For jeg kan jo godt. Jeg laver en masse øvelser, der skal gøre mig mere selvsikker, og så krydser jeg fingre for, at det ikke er for sent, at jeg kommer ud af min skal.\nNår man er deltager i Miss Danmark, skal man vælge et velgørenhedsprojekt, man vil støtte og arbejde for. For Nadja var det et super nemt valg, da hun er vokset op i en plejefamilie fra hun var 4 til 18 år. Og inden hun kom i pleje, boede Nadja i en kort periode på Børnehjem. Nadja håber nu at vinde delkonkurrencen Miss Charity Project. - Jeg har valgt at samarbejde med Børnehjælpsfonden. En organisation, der rører mig meget på grund af min egen baggrund. Denne organisation gør et stort stykke arbejde og gør en stor forskel for børn i hele landet. Børn, der er i pleje, kæmper ofte med lavt selvværd, hvilket gør det vanskeligt for dem at have et positivt syn på deres fremtid. Vi kæmper hårdt for at ændre det. Alle vores projekter er kun mulige på grund af alle de donationer, vi får fra organisationer og fra mennesker, der bekymrer sig om børns fremtid, siger Nadja, der arbejder som frivillig i Børnehjælpsfonden.\nNadja vil udfordre sig selv\nNadia Hansen drømmer også om at vinde delkonkurrencen Miss Natural Beauty, hvor deltagerne skal have taget naturlige billeder helt uden make up.\n- Jeg er kæmpe fan af denne konkurrence, og jeg kan slet ikke vente med at se resultatet. Jeg kunne mærke en kæmpe forandring fra første photoshoot til den næste photoshoot. Og det er en fantastisk følelse, at jeg er blevet meget mere bekvem foran et kamera og faktisk synes, det er helt vildt sjovt og kan lægge nervøsiteten på hylden, siger Nadja Hansen.\nNår Nadja bliver spurgt, hvorfor hun har valgt at stille op til Miss Danmark, så lyder hendes svar sådan her: Jeg meldte mig til Miss Danmark først og fremmest for at udfordre mig selv. Jeg har altid været hende den søde pige i baggrunden. Nu synes jeg, det er min tur til at ''shine''. Derudover håber jeg meget på at kunne inspirere en masse andre unge til at tro på sig selv, uanset deres baggrund eller andre ting, som kan holde dem tilbage. Og så elsker jeg, hvordan konkurrencen viser, at skønhed kommer i alle former, siger Nadja Hansen.


Aalborg Universitet. Skriftlig eksamen i Grundlæggende Mekanik og Termodynamik. Mandag d. 11. juni 2012 kl - PDF\nAalborg Universitet. Skriftlig eksamen i Grundlæggende Mekanik og Termodynamik. Mandag d. 11. juni 2012 kl\nDownload "Aalborg Universitet. Skriftlig eksamen i Grundlæggende Mekanik og Termodynamik. Mandag d. 11. juni 2012 kl. 9 00-13 00"\n1 Aalborg Universitet Skriftlig eksamen i Grundlæggende Mekanik og Termodynamik Mandag d. 11. juni 2012 kl Ved bedømmelsen vil der blive lagt vægt på argumentationen (som bør være kort og præcis), rigtigheden af udledte eller benyttede formler og nøjagtigheden af beregnede talstørrelser (herunder korrekte enheder og antal betydende cifre). Studentens tankegang skal klart fremgå af besvarelsen. Hjælpemidler ifølge retningslinjerne er tilladte, herunder lærebog, noter, PC og lommeregner (med slukkede kommunikationsmuligheder). Hvert delspørgsmål vægtes ens i bedømmelsen Tyngdeaccelerationen angives til at være g=9,80 m/s 2 5 sider Skriv tydeligt navn, studienummer og studieretning samt antal afleverede nummererede sider på alle afleverede ark papirer. 1\n2 Opgave 1 En mængde nitrogen-gas vejer 8,00 g og kan antages at være en idealgas. Gassen gennemløber en reversibel kredsproces A-B-C-A som vist i PV-diagrammet nedenfor. Det oplyses, at trykket i C er givet ved P C = 2,00x10 5 Pa, samt volumen i hhv. A, B og C er givet ved V A =V B =2,00 liter og V C =8,00 liter. Proces AB forløber ved konstant volumen, BC ved konstant temperatur og CA ved konstant tryk. a) Vis, at antal mol gas er lig n=0,286 mol og beregn temperaturen i hhv. tilstand A, B og C samt trykket i tilstand A og B. b) Beregn det arbejde gassen udfører under hver delproces. c) Beregn den tilførte varme for hver delproces. d) Betragt nu en hel kredsproces (A-B-C-A): Bestem for gassen den samlede tilvækst i entropi, den samlede tilvækst i indre energi og det samlede arbejde gassen udfører. Bestem desuden processens termiske effektivitet (virkningsgrad) hvis denne anvendes som varmemaskine. Beregn også effektiviteten af en Carnotmaskine hvis denne opererer ved ovenstående maskines T max og T min. Opgave 2 1,00 mol He (Helium) befinder sig i en beholder med volumen på 10,0 liter og ved en temperatur på 20,0 C. Gassen fordobler i det følgende sit volumen ved en reversibel ekspansion, hvor trykket P under ekspansionen kan beskrives ved P = a, hvor a er en konstant og V er volumen. V2 a) Skitsér processen i et PV-diagram og beregn konstanten a samt arbejdet udført på gassen. b) Beregn tilvæksten i gassens indre energi og den tilførte varme. 2\n3 Opgave 3 En golfbold rammes af en golfkølle, flyver af sted og rammer direkte i hullet (hole-in-one). Hullet befinder sig i en afstand på 150 m i vandret retning og 5,00 m i lodret retning (under startstedet). Vinklen hvormed bolden sendes af sted i forhold til vandret er givet ved α = 30, boldens masse er m=50 g og golfkøllehovedets masse er M=300 g. Vi ser bort fra køllens håndtag og antager at al massen er samlet i hovedet, som i det følgende udfører en elastisk head-on kollision med bolden. Stødprocessen er derfor én-dimensional. Bolden ligger stille før stødet og bolden betragtes som en punktpartikel hvor vi ser bort fra muligheden for at bolden i luften kan rotere om sit massemidtpunkt (kaldet spin i golfsprog ). Lad u være køllehovedets fart umiddelbart før stødet og v være boldens fart umiddelbart efter stødet. Der ses bort fra luftmodstand. a) Beregn forholdet v/u. b) Beregn den fart u køllehovedet skal have umiddelbart før stødet, for at bolden lige præcis rammer direkte i hullet (uden at ramme jorden først). Beregn også boldens kinetiske energi umiddelbart før den rammer hullet samt det arbejde tyngdekraften har udført på bolden. 3\n4 Opgave 4 En fjeder med fjederkonstanten k=2,0 x 10 4 N/m er sammenpresset 10,0 cm. Fjederen er fastmonteret i venstre side og i højre side rører den, uden vedhæftning, ved en klods med massen m= 1,00 kg. Der ses bort fra klodsens udstrækning. Når fjederen udløses skubbes klodsen af sted og vil hele tiden være i kontakt med det vandrette underlag. Den kinetiske friktionskoefficient er over de første 2,00 m givet ved µ 1 =0,20 og over de efterfølgende 40,0 m givet ved µ 2 =0,40. Der ses bort fra luftmodstand. a) Beregn klodsens kinetiske energi når den netop har bevæget sig 2,00 m (dvs. lige ved overgangen mellem de to underlag). b) Beregn hvor langt klodsen bevæger sig i alt, før den er nedbremset og er bragt til standsning. 4\n5 Opgave 5 Betragt en ethjulet cykel, hvis eger og pedalarm udgør et sammenhængende hele. Vi ser bort fra massen af eger, pedalarm og pedal og antager at hjulets masse m=2,9 kg befinder sig i hjulets periferi i en afstand R=32 cm fra hjulets aksel. På cyklen sidder en person som yder kraften F vinkelret på pedalarmen. Kraftens angrebspunkt ligger i en afstand r=18 cm fra hjulets aksel. Den totale masse af cykel samt person er M=80 kg. Cyklens og personens fælles massemidtpunkt antages at befinde sig lodret over hjulets aksel. Hjulet ruller uden at glide og der ses bort fra kinetisk friktion. Massemidtpunktet for cyklen og personen har accelerationen a=1,0 m/s 2. a) Beregn størrelsen af kræfterne T og N. Begge er vist på tegningen og peger i hhv. vandret og lodret retning. b) Beregn størrelsen af cykelhjulets vinkelacceleration og størrelsen af kraften F på pedalen. 5


Atter kunstprojekt i kirken - Hanbo Bladet\nAtter kunstprojekt i kirken\nAf Hanbo Bladet den\t 11. juni 2018 LOKALT\nKunstholdet anno 2018: Fra venstre er det Jonna Andersen, Margit Poulsen, Birgit Øvig, Pia Mesterton Graae, Karen Marie Mondrup, Lisbeth Laustsen, Nola Joy og Birthe Holmgaard (Ateliér Tanté). På billedet mangler Helle Christiansen (Ateliér Tanté), som var fraværende på mødet. Privatfoto\nI sommeren 2006 løb et kunstprojekt af staben i de fleste af 9460 Brovst-områdets kirker.\nÉn kunster – i et enkelt tilfælde to kunstnere – udstillede i hver kirke værker, der var skabt ud fra et bestemt bibelsk og/eller kristent tema efter eget valg. Til ferniseringen i hver kirke knyttede sig en musikgudstjeneste, og hele projektet afsluttedes med en fælles udstilling af samtlige værker på Bratskov. Alle kunstnere var fra det daværende Brovst Kommune.\n– Kunstprojektet var en stor succes, der samlede mange gæster/kirkegængere til hver fernisering og til den fælles fernisering på Bratskov. Projektet skabte tillige omtale langt ud over den daværende Brovst Kommunes grænser, konstaterer kulturmedarbejder Per Iversen, der har det organisatoriske ansvar for “Kunst i Kirken” sammen med kirkesanger Berit Borglykke, Torslev og Ø. Svenstrup Pastorat, og kirke- og kulturmedarbejder Per Iversen.\nTiden er nu atter moden til at prøve “Kunst i Kirken, som løber af staben i sommeren 2018 og igen har samme fremgangsmåde som i 2006.\nHoldet af kunstnere er sat, og nok en gang kommer alle medvirkende udelukkende fra lokalområdet.\nAlle menighedsråd i 9460 Brovst har tilsluttet sig projektet, bl.a. med økonomisk støtte, som foreløbigt tillige er hentet hjem fra Jammerbugt Provsti og fra Jammerbugt Kommunes kultur-, fritid- og landdistriktsmidler.


Mere liv er ikke altid bedre | Information\nI kronikken af Peter Sandøe bragt i Information den 28. juli argumenterer Sandøe for en fortsat produktion og forbrug af kød og andre animalske produkter, hvor det bærende argument synes at være, »at det (slagtedyr) er bedre, (end) at dyrene slet ikke lever«.\nEn sådan tanke, at liv altid er bedre end ikkeliv, og at vi, mennesket, gør det gode ved at sætte et stadigt stigende antal dyr i verden for at slagte dem eller udnytte dem til andet formål, er netop en del af den igangværende økologiske katastrofe.\nAt mere altid er bedre end mindre, uanset kvalitet, er en del af det agrilogistiske programs logik (et begreb skabt af teoretikeren Timothy Morton), der siden begyndelsen af agrikulturen for godt 12.000 år siden har ført til vækst i fødevareproduktion, befolkningstal, dyrehold og siden industriel produktion med mere.\nKonsekvenserne af denne logik, at mere liv altid er bedre end mindre, er, at livskvaliteten for de levende falder drastisk. Det høje CO2-udslip i forbindelse med produktionen af animalske produkter (også selv om dyrene måske har haft det bedre, end hvis de »levede vildt«) fører til et varmere klima til stor skade for næsten alle levende væsner. På sigt også for dem, som Sandøe og hans kone er så venlige at fodre i tiden op til slagtning.\nDet betyder ikke, at vi skal skille os af med alle dyr og mennesker, der har et klimabelastende aftryk på økologien, men det betyder, at vædderne må finde sig i et væsentlig mindre afkom. Ligesom vi må forsøge at bremse menneskets eksponentielle befolkningsvækst gennem bedre tilgang til prævention, uddannelse o.lign.\nEn omlægning af Sandøes marker fra græsning og dyrkning af foder til »frie naturområder« vil rigtigt nok medføre en nedgang i antallet af geder, en race, der ikke foreløbigt er i fare for udryddelse, men vil til gengæld give bedre livsbetingelser for insekter, pattedyr, padder, planter og mange andre levende individer, der stadigt år for år mister yngle- og vækstområder.\nDerfor må vi fornægte noget liv for at redde noget andet.\nHvis vi gerne vil holde temperaturen nede og vedligeholde bare en brøkdel af den nuværende biodiversitet, må det altså ske på bekostning af noget andet. I dette tilfælde på bekostning af gederne på Sandøes mark.\nLiv er godt, men derfor er mere liv ikke nødvendigvis bedre.\nDina Hald og Ejvind Larsen anbefalede denne artikel


Manualer til velkomstpakker\nSøg Log ind Menu\nAbonnementsbetingelser for Illustreret Videnskab\nSom abonnent har du adgang til Illustreret Videnskabs digitale univers. Så snart du har aktiveret din profil med dit abonnementsnummer og valgt en adgangskode, kan du tilgå alt indhold på illvid.dk og Illustreret Videnskabs app. Magasinet fremsendes på udgivelsesdagen og udkommer 20 gange om året. Hvis der indgår en ekstra vare i dit tilbud, vil den blive sendt separat, ca. to uger efter at vi har registreret din betaling, medmindre andet er angivet i tilbuddet. Der er tale om et løbende abonnement.\nOmkostningen til forsendelse (momsfri porto) afholdes af Bonnier Publications International AS på dine vegne i henhold til gældende priser for PostNords SMP Flatrate. Portoudlægget udgør p.t. 6,90 kr. pr. magasin. Log ind på kundeservice.nu, og se mere information på din kvittering under menupunktet Mine betalinger. Abonnementstilbud gælder ikke i Grønland, udlandet eller på Færøerne. Illustreret Videnskab forbeholder sig retten til at godkende hver bestilling. Er du under 18 år, skal vi have en skriftlig bestilling med forældres/værges underskrift. Reklamer fra Bonnier og vores samarbejdspartnere i form af løse og faste indstik kan forekomme og anses som en del af magasinet og kan ikke fravælges.\nIllustreret Videnskab kan ændre priser, gebyrer og andre betingelser i aftalen med udgangspunkt i følgende: inflation, ændringer i udefrakommende omkostninger, ændringer i enhedsproduktionsomkostninger, produkt- og indholdsændringer samt ændret lovgivning. Varsling af væsentlige ændringer vil ske med min. 14 dages varsel i magasinets kolofon eller i særskilt e-mail. Ændringen vil træde i kraft fra og med din næste betalingsperiode efter varslingen.\nSådan fungerer en bestilling af gavekort\nDet første magasin sendes til modtageren senest en måned efter indløsning af voucheren. Levering af magasiner stopper automatisk, når det sidste magasin er sendt. I bekræftelsesmailen er der et link til gavekortet, som kan udskrives. I mailen fås information vedrørende indløsning, og oplysninger derom vil ligeledes fremgå af gavekortet. Beløbet på køb af gavekort bliver trukket fra kortet straks efter gennemført bestilling.\nVed betaling med kreditkort vil du blive tilmeldt automatisk betaling. Betaling af introduktionstilbuddet sker ved bestilling. Betaling af dit abonnement vil herefter blive trukket på dit kort på udgivelsesdagen. Du har selv ansvaret for at opdatere dine betalingsoplysninger, hvis dit kreditkort bliver spærret eller udløber. Anvend kundeservice.nu eller kontakt kundeservice på tlf. 39 10 30 00. Hvis der ikke kan trækkes betaling fra dit kreditkort, vil betalingen for dit abonnement blive opkrævet via indbetalingskort.\nHar du valgt at betale dit abonnement med girokort, skal betalingen ske via det indbetalingskort, som fremsendes sammen med magasinet. Vi tager forbehold for eventuel opkrævning af gebyr ved betaling med indbetalingskort. Udebliver betalingen, pålægges der rykkergebyr – maksimalt efter den til enhver tid gældende rentelov. Returnering af magasiner eller nægtet modtagelse af magasiner over for posten fritager ikke for betaling.\nDu kan efter forbrugeraftaleloven uden begrundelse fortryde den indgåede aftale inden for 14 dage. Fortrydelsesfristen udløber 14 dage efter den dag, du har modtaget dit første magasin. Ønsker du at fortryde aftalen, skal du underrette os om, at du har fortrudt aftalen. Du kan f.eks. fortryde den indgåede aftale ved at logge ind på kundeservice.nu, hvor du under menupunktet Kontakt os kan fortryde dit køb ved at sende os en mail med information herom. Fortrydelsesfristen er overholdt, hvis du sender din meddelelse, inden fristen er udløbet.\nHar du allerede modtaget magasinet, skal du sende det retur til os uden unødig forsinkelse og senest 14 dage fra den dato, hvor du har informeret os om, at du vil udnytte din fortrydelsesret. Du skal selv betale omkostninger (porto) ved magasinets tilbagesendelse. Hvis du vil have kvittering for, at du har fortrudt rettidigt, kan du f.eks. sende et brev anbefalet til Kundeservice, postboks 413, 0900 København C, og opbevare postkvitteringen. Du kan kun fortryde aftalen, hvis du kan tilbagesende det modtagne magasin til os i ubrudt emballage.\nHvis du udøver din fortrydelsesret, refunderer vi alle betalinger, vi har modtaget fra dig, herunder leveringsomkostninger. Tilbagebetalingen vil ske uden unødig forsinkelse og under alle omstændigheder senest 14 dage fra den dato, hvor vi har modtaget din meddelelse om, at du vil fortryde den indgåede aftale. Vi kan tilbageholde tilbagebetalingen, indtil vi har modtaget magasinet og evt. ekstra vare retur, eller du har fremlagt dokumentation for at have returneret magasinet og evt. vare.\nPersonoplysninger, som afgives i forbindelse med oprettelse af abonnement, behandles i henhold til vores persondatapolitik, som du kan læse på www.bonnierpublications.com/privatlivspolitik\nDu kan til enhver tid opsige dit abonnement. Har du modtaget første magasin i din betalingsperiode, eller er det første magasin på vej til din adresse, så træder din opsigelse i kraft, når du har modtaget magasinerne i din betalingsperiode. Har du spørgsmål til vores håndtering af din opsigelse, bedes du kontakte Kundeservice. Manglende betaling eller nægtet modtagelse af dit magasin betragtes ikke som opsigelse.\nKontakt / selvbetjening\nDu kan nemt kontakte os via kontaktformularen på kundeservice.nu, eller telefonisk på 30 10 30 00 mandag-torsdag kl. 9-17 eller fredag kl. 9-16, hvis du ønsker personlig betjening. Du kan også ringe til vores automatiske døgnservice uden for åbningstiden. Alternativt sende en mail til ks@bonnier.dk med angivelse af din henvendelse, abonnementsnummer og kontaktoplysninger.\nHvis du har spørgsmål til din bestilling, kan du altid kontakte kundeservice. Hvis en tvist ikke kan løses parterne imellem, kan Center for Klageløsning Nævnenes Hus kontaktes via naevneneshus.dk\nMoms nr. DK-28629680\nKontaktoplysninger Bonnier Publications International AS\nKundeservice, Postboks 413\nPersondatapolitik\tPersondatapolitik\tCookiepolitik\tCookiepolitik\nSkriv til os Skriv til kundeservice\nVi svarer indenfor 7 hverdage Skriv til os\tSkriv til os\nRing til os Ring til kundeservice\nfredag 9-16 Ring til os\t39 10 30 00\nSpørgsmål og svar Se Ofte stillede spørgsmål Gå til Spørgsmål og svar\tGå til Spørgsmål og svar


Browsing: / Home / 2017 / november / 29 / Indretning: Hvilket design skal man vælge til sin virksomhed?\nBy super_admin on november 29, 2017 in Diverse\nHvilket design skal man lige vælge til indretningen i sin virksomhed? Svaret er New York – byen der aldrig sover. Eller måske endda endnu bedre – arbejdspladsen der aldrig sover. Her får du gode råd til, hvordan New York kan indtage din virksomhed og forvandle det til medarbejdernes legeplads.\nTrivsel skaber overskud\nFlere undersøgelser har vist, at medarbejdere der trives har større overskud. Glade medarbejdere har færre sygedage. Medarbejdere der trives begår færre fejl på arbejdet. Glade medarbejdere er mere motiverede medarbejdere, hvorfor glade medarbejdere også løser arbejdsopgaverne bedre.\nDet modsatte har også vist sig i forhold til medarbejdere, som ikke trives på arbejdspladsen. Medarbejdere der ikke trives, er demotiverede, har flere sygedage, begår flere fejl og er mindre effektive, når det kommer til at løse opgaver.\nDer er altså mange gode grunde til at investere i medarbejdernes trivsel. Et område, man kan vælge at fokusere på, er indretning. Den fysiske arbejdsplads er et sted, hvor medarbejderne skal bruge mange timer, hvorfor denne bør være en ren fornøjelse at opholde sig på.\nNew York er kendt som byen der aldrig sover. Tankerne skal ledes hen på travlhed og industrialisme. Efterhånden har byen fået sin helt egen stil opkaldt efter sig – New-Yorker-looket. Stilen kaldes også for urban living eller direkte oversat – byliv.\nNew-Yorker-indretning bevæger sig væk fra det polerede, pæne og bløde look og over i det rå og minimalistiske design. Med mursten, cement og mørke farver bliver der skabt en stemning af det eksklusive storbyliv, hvor det hele går ekstra stærkt.\nByd New York velkommen og få virksomheden forvandlet til arbejdspladsen, der aldrig sover – et sted hvor enhver medarbejder kan føle sig godt tilpas. Men hvordan får man lige flyttet New York ind i virksomheden?\nNew York i virksomheden\nEt godt sted at starte er ved de populære New-Yorker-gulve – gulve lavet på flydemørtel. Denne type gulv skaber et dramatisk og sofistikeret look, og det bedste af det hele er, at ikke to gulve bliver ens.\nMurstensvægge passer også utrolig godt ind i New-Yorker-looket. Det giver en rå og industriel stemning, og samtidig oser det af varme og hygge. Det skaber absolut den rette New-Yorker-feeling for medarbejderne.\nPryd indretningen med fyldige farver og klassisk New-Yorker-interiør. Lad storbyen flytte ind. Eller enkelt sagt: Skab den helt rette stemning for medarbejderne, så arbejdspladsen bliver et sted, hvor man aldrig får lyst til at sove.


Succes med ny trading-teknik - Daytrader.dk\nTraderen Claus Munk Larsen spottede flere tekniske sammenfald i prisen på olie, og det har givet ham en smuk short-position i crude-oil. Se videoen om de mange potentielle handler, som man som privat trader stadig kan nå at komme med i. De tekniske mønstre har Claus lært via sit seneste online-kursus hos den amerikanske tradingkonsulent Trade Empowered.\nClaus Munk Larsen vandt konkurrencen som årets nye trader i sidste sæson af Tradingeksperimentet under daytrader.dk, og han er desuden inspireret af trader Peter Arendt, hvor han har gennemført et mentorforløb. Claus er stadig under udvikling og stadig på jagt efter nye, effektive teknikker i sin trading.\nTags: claus munk larsen, olie, peter arendt, trade empowered


Fotograf i Skamstrup ⇒ Få 3 gratis og uforpligtende tilbud. Klik her!\nFotograf Skamstrup, Få op til 3 tilbud nu\nSkal du bruge en fotograf i Skamstrup? Så kan der være rigtig mange penge og meget tid at spare. Vi er nemlig gået sammen med et dygtigt firma, hvor du kan indhente op til 3 gratis og uforpligtende tilbud på en billig fotograf i Skamstrup. Det er let og hurtigt, og det behøver ikke at tage mere end 5-7 minutter for dig at beskrive din opgave. Du kan her på siden læse lidt mere om, hvordan du gør, og hvorfor det kan være en god idé.\nSådan indhenter du tilbud på fotograf i Skamstrup\nNår du skal indhente tilbud på en fotograf i Skamstrup, skal du først og fremmest klikke dig videre til vores samarbejdspartners hjemmeside. Dette kan du gøre via knappen i toppen af denne side. Her skal du beskrive din opgave så detaljeret som muligt. Det skal du gøre, så de dygtige fotografer Skamstrup kan komme med et så konkret tilbud til dig, uanset om du skal have taget billeder til brylluppet, fødselsdagen eller blot ønsker et portrætfoto. Når du har beskrevet din opgave, vil du inden for kort tid modtage dine tilbud, hvor du har fuld frihed til at vælge, hvilke tilbud på fotograf i Skamstrup, du ønsker at gøre brug af. Husk det er ganske gratis og uforpligtende, så ønsker du ikke at gøre brug af nogle af dem, kan du blot kassere dem.\nFor mange kan det virke uoverskueligt og meget uigennemsigtigt at hyre en fotograf i Skamstrup. Der kan være mange gode om buddet, og det kan være svært helt at aflæse de forskellige tilbud. Her vil du modtage tilbud fra billige fotografer nær Skamstrup, der kan hjælpe dig med at tage gode billeder til din begivenhed. Såfremt du har spørgsmål til nogle af serviceydelserne, så er du altid meget velkommen til at tage fat i vores samarbejdspartner, da de kan svare konkret på din spørgsmål.\nFotograf Espergærde Fredensborg\nTagmaling Åsted Skive


(Kap. I) Oluf Nielsen: Kjøbenhavn paa Holbergs Tid\n- kap I\nIndledning. Holbergs Boliger i Kjøbenhavn.\nFor tilgavns at kunne vurdere en ældre Digter, der skildrer sin Samtid, er det nødvendigt at kjende noget til denne Samtids Aand og Tankegang, men jo større Digteren er, jo bedre han fremstiller Samtidens virkelige Karakter, des mindre er denne Nødvendighed tilstede, idet han samtidig med Digtet selv skaber Evnen til at nyde det. Værker som Holbergs Komedier, der indtager Højsædet blandt komiske Karaktermalerier, vil altid kunne nydes, selv om man aldrig har studeret Samtidens Historie, da de selv umiddelbart giver et saa levende Billede af Tiden og Tænkemaaden, at Oehlenschlägers Udsagn 1) er træffende, at »Holberg har vidst at fremstille den danske Hovedstads borgerlige Liv i sin Tid saa tro, at om Byen sank i Jorden og man kun om nogle Aarhundreder udgrov Holbergs Komedier, saa vilde man saa godt kjende Digterens Tidsalder deraf, som vi kjende den romerske Tid af Pompeji og Herculanum.«\nMen ligesom Udgravningen af disse gamle Byer alligevel ikke i alle Henseender vilde tilfredsstille vor Videbegjærlighed, hvis vi ikke havde skriftlige Kilder til Kundskab om det, man ikke finder, og til Forklaring af mange Ting, der som livløse Gjenstande er gaadefulde, saaledes var ogsaa mangfoldige Ytringer i Holbergs Komedier, der øjeblikkelig blev forstaaede af Samtiden og hilste med Jubel af denne, nu døde for os, hvis vi ikke søgte i gamle Bøger og\nmugne Papirer for at oplyses om den Tids Maade at være paa, og derved lærte at leve med den Tids Mennesker og læse med deres Øjne.\nDer er mange, der har arbejdet paa at bringe denne Kundskab for Lyset og ingen mere end Rahbek, Werlauff, Boje og C. Molbech og af yngre Chr. Bruun, der alle har fremdraget talrige Træk til nærmere Forstaaelse af Holberg. Naar Forfatteren af nærværende Skrift tager dette Arbejde op paany, maa han med Taknemlighed nævne disse Mænd, uden hvis Forarbejder dette Skrift ikke kunde have set Lyset, men paa den anden Side findes her dog et og andet Nyt, thi Nutiden kjender Vejen til at søge Oplysninger paa Steder, som de gamle ikke anede. De gamles Kjendskab til den trykte Literatur var anderledes fyldig end vor Tids, men vi opleder Træk af Folkelivet i Skifteprotokoller, Forhørsprotokoller, Ansøgninger, Indstillinger, kort sagt Forfædrenes Embedspapirer er blevne historiske Kildeskrifter. Der maa søges og granskes, mangfoldige Bunker blades igjennem og lægges til Side med Suk, thi det meste er Grus og Sten, og Guldkornene er faa, men disse er da ogsaa lødige, thi de giver os Samtiden med dens egne Ord og Udtryk og lader os se Menneskene, som de gik og stod.\nHvad her skal forsøges paa de følgende Blade, er at sammenarbejde de ældre Granskeres Resultater med de nyere Fund og derved give et Billede af Danmarks Hovedstad, som den var, da Holberg skrev sine Komedier, idet vi gaaer ud fra de Træk, hvormed han skildrer den, og forøger disse med hvad Kilderne ellers oplyser. Vi vilde derved vise, i hvilken Taknemlighedsgjæld vor Hovedstads Historie staar til den store Digter, der har givet et saa tro og sandt Billede af Stadens Indbyggere, at det til alle Tider knytter Kjøbenhavns og Holbergs Navne sammen.\nHolberg kjendte Kjøbenhavn i et halvt Aarhundrede og han iagttog Beboernes Færden med opmærksomt Øje til sin Død. Han saae den gammeldags By med de jævne Sæder, han saae Brydningerne mellem det gamle og det ny, han saae Byen synke i Grus og det gamle synke med den, Overforfinelsen og de franske Moder sejre, den muntre Tone fra Frederik IV's Tid give Plads for det alvorlige, for en Del skinhellige Væsen under Kristian VI, medens efter dennes Død igjen det glade Kjøbenhavn kom til Live. Skulde man skildre alle de Omvexlinger, der viste sig for Holbergs Øjne, vilde dette\nblive et saa stort Værk, at det vilde tage mange Aars Arbejde. Her er der kun Tale om Kjøbenhavn i Kong Frederik IV's sidste Regjeringsaar eller omtrent fra Aar 1720 - den første Komedie spilledes 1722 - til Ildebranden 1728.\nNaar man vil gjøre sig Rede for, hvorledes Tilstanden var i dette Kjøbenhavn, maa man først betragte de Forhold, under hvilke Holberg har haft Adgang til at lære den at kjende. Han var her første Gang i Sommeren 1702, da han blev indskreven som Student, men hans Ophold varede vel kun en Maaneds Tid. Under hans næste Ophold, da han tog filosofisk Examen i Marts og theologisk Attestats i April 1704, var han her knap et Aar og har da formodenlig været saa optaget af Læsning, at der ikke har været ret megen Tid til at deltage i Samliv med andre end den snevreste Kreds af Kammerater. Tredie Gang var han her om Sommeren 1708, men rejste igjen om Efteraaret. Det var først fra Begyndelsen af 1709, at Kjøbenhavn blev hans stadige Hjem, idet han blev Hovmester for Gehejmeraad Geddes Sønner og vel da i kort Tid fik Bolig i dennes Gaard, der laa østen op til Borchs Kollegium, men allerede 11te August flyttede han som Alumnus ind i dette Kollegium, hvor han boede til 11te Febr. 1714, efterat han var bleven Professor i Filosofien, men uden Indtægt, 29de Januar 1714.\nSamme Foraar begyndte han sin fjerde Udenlandsrejse, fra hvilken han kom hjem i Sommeren 1716. Da der intet Professorat var ledigt, tilbragte han 2 Aar i stor Fattigdom, indtil han i Decbr. 1717 blev Professor i Metafysik, hvorved han fik et sorgfrit Udkomme, og det er fra den Tid af, hans glimrende Tid som poetisk Skribent begynder; »Peder Paars« udkom 1720, de første Komedier blev spillede 1722.\nHans Opfattelse af Livet i Kjøbenhavn skriver sig altsaa fra den Tid, han var fattig; men han har selvfølgelig i den halve Snes Aar ikke været udelukket fra Familiekredse, ligesom han følgelig ogsaa fik noget Indblik i Livet hos en fornem Familie som Geddes. Desværre vides intet om saadanne personlige Forhold; alt hvad der er optegnet om ham, skriver sig fra Tider, der ligger bagved hans første poetiske Periode, baade hvad der fortælles om hans Besøg i Familier, hans Ophold i Krostuer paa Landet, Samtaler med politiske Kandestøbere o. desl.\nHolberg er nu nærved at blive en Type paa en Stamgjæst i\nVærtshuse, en anden Bellmann. Engang for nogle Aar siden kom Forfatteren af nærværende Skrift ind i en Gaard i Pilestræde og udtalte nogle Ord om Stedets gammeldags Ydre, hvorpaa han strax fik den Forklaring, at her i gamle Dage havde været Vinhus og »her sad Holberg«. Men ved at se efter i de Kilder, hvoraf Vinhusets Tilværelse skulde bevises, fandtes aldeles intet, der kunde bestyrke en saadan Mening, tvært imod boede her 1720 den reformerte Præst Røbche og 1728 dennes Enke. Man læser i den Art historiske Feuilletoner, som nu yndes saa meget, den ene Gang efter den anden om Vinhuse, til hvilke Holbergs Navn bliver knyttet, men herom vides intet og kan intet vides, det er alt Hjærnespind og ikke Sagn; det eneste af denne Art, man lærer af hans Skrifter, er, at han nogle Gange havde været i den Klub, der ved 1720 holdtes hos Biehl i »Fortunen«.\nVi veed af Holbergs eget Udsagn, hvor lidet han yndede Drik, og hvor tidlig han, allerede i en Alder af et Par og tredive Aar, havde vænnet sig til den tarveligste Levemaade. Allerede i Fortalen til Skjæmtedigtene af 12. Jan. 1722 siger han: »Jeg lever indgetogen og regulier, fordi jeg kan ikke leve vellystig, ligesom den, der aldrig spillede, fordi han aldrig havde Penge; jeg drikker ikkun Vand, fordi jeg taaler ikke at drikke Vin«. Det har altsaa ikke da været nogen Fornøjelse for ham at gjøre sig tilgode paa Vinhuse og andre offentlige Steder. Det kunde dog tænkes, at han et eller andet Sted kunde have siddet i en afsides Krog ligesom hin Stadssatyricus i »Peder Paars«, om hvem Værten siger:\n»Han undertiden mig den Ære vel beviser\nat komme hid iblandt og se mit ringe Hus,\nalt, hvad han kjøber, dog er for en Styver Snus.\nJeg havde Aarsag som en Vært at hannem hade,\nhan drikker ikkun Vand, ej tømmer mine Fade.«\nMen herom veed vi ej heller det mindste, thi hvad der berettes om hans Besøg i Peder Larsens Ølhus i Pilestræde, er aldeles uden Hjemmel, som det nærmere bliver paavist i det følgende.\nDen Opfattelse af Kjøbenhavnerne, som formede sig i hans komiske Figurer, har han faaet i de Dage, da han ikke var den bekjendte Professor, men en fattig Kandidat, der ikke var kjendt saaledes, at man bevarede det i Mindet som noget mærkeligt, at han\nkom der eller der, i en Tid, da hans Helbred endnu tillod ham de tarvelige Nydelser, en let Pengepung kunde tillade.\nDet er vel ikke af særdeles Betydning at vide, i hvilke Gader en Digter har boet, da man i en By kan iagttage Livet fra mangfoldige andre Steder end fra sine egne Vinduer, men nogen Interesse har det dog altid at vide, hvilke Digterens nærmeste Omgivelser var til Hverdags og hvilke Mennesker, han levede sammen med. Om saadanne personlige Forhold yder Holbergs egne Skrifter os, som omtalt, meget lidt; Efterretninger fra andre Kilder er meget ubetydelige. Hvor han boede de to Gange, han var her, inden han fik fast Ophold i Kjøbenhavn, er det følgelig ikke muligt at faae at vide. Da han 1709 blev Hovmester hos Gehejmeraad Gedde, fik han vel i det halve Aar, han var i denne Stilling, inden han flyttede ind paa Borchs Kollegium, Ophold i dennes Gaard i Store Kannikestræde.\nDenne Gaard var en særdeles stor Ejendom, der ud til Kannikestræde optog hele Grunden imellem Trinitatis Præstegaard og Borchs Kollegium (nu Nr. 6 til 10) og havde en Have saa stor, at den gik langs hele Skidenstræde, den nuværende Krystalgade, lige fra nævnte Præstegaards Grund og til Hjørnehuset af Fiolstræde og saaledes optog nuværende Nr. 3 til 21 i Krystalgade, altsaa gik bag ved Haverne til Borchs Kollegium og de to nærmeste Professorgaarde; paa Gaardens Grund var der dog bygget 3 Smaahuse ud til sidstnævnte Gade.\nI »Illustreret Tidende« for 1881, Nr, 1155, findes en Afbildning af de nuværende Baghuse mellem Kannikestræde og Krystalgade, der angives at være Levninger af en snever Gade, der paa Holbergs Tid skal have gaaet her og af hvilken Gade der endnu skal være Spor i en smal Gyde, der findes mellem disse Baghuse. Det fortælles nu meget poetisk, hvorledes Borgerne sad her paa Gaden om Aftenen under Træernes Skygge, medens Holberg i Geddes Have bag Havemuren lyttede til deres Tale. Denne Gade er kun et Fantasibillede, lige saavel som det Kvistkammer, hvor Holberg skal have haft sin Bolig, der endnu skal være til i uforandret Skikkelse, thi Geddes Gaard, der paa Ildebrandens Tid 1728 ejedes af Abraham Lehn og beboedes af den kejserlige Envoyé Grev Freitag, nedbrændte med hele Gaden, og det er først efter den Tid, at den store Grund blev udstykket og den lille Gyde er fremkommen, der skal være en saa kostelig Fortidslevning.\nI Sommeren 1709 flyttede Holberg ind i Borchs Kollegium, en ny Bygning, der næppe havde staaet i 20 Aar og hvor der var Plads for 16 Studenter, der boede 2 og 2 sammen, hvert Par i 2 Kamre; den, der havde Inspektion over de andre, boede tilhøjre for Porten i Stueetagen. Af dette Kollegium gives her en Afbildning 2).\nDen Tid, Holberg laa her sammen med Kammerater, af hvilke ikke faa siden blev bekjendte i Literaturen, maa anses for i mange Maader at have været frugtbringende for ham, da han ikke alene fik Lejlighed til at fremme sine Studeringer, men ogsaa til at udvikles\nBorchs Kollegium indtil Ildebranden 1728.\nTitelvignet paa Alumnernes Disputatser.\ni Samlivet med andre; det er da, han har erhvervet sig det Kendskab til Enkelthederne i det danske Folks Tænkemaade, som hans sjeldne Opfattelsesevne lod ham optage med en vidunderlig Klarhed. Det er saaledes sikkert igjennem sine jydske Venner paa Kollegiet, at han erhvervede sig det Kjendskab til Jylland, som ofte kommer frem; navnlig er det komisk at se, at den jydske Tale, han frem-\nstiller, maa stamme fra hans samtidige vesterjydske Husfæller. Det var ogsaa under hans Ophold paa Kollegiet, at han gjorde Bekjendtskab med den sjællandske Natur og den sjællandske Bondestand, thi han giver selv en Beretning om, hvorledes han paa en Fodvandring blev arresteret i Nærheden af Helsingør som svensk Spion og berøvet sin Kaarde, men tilsidst frikjendt, en Hændelse, han siden benyttede i »Peder Paars«.\nHvor han fik Bolig, da han efter sin Udenlandsrejse 1716 kom hjem, vides ikke; i 3 Aar er han ikke til at opdage. Fra Aar 1720 er han derimod bleven en saa betydelig Mand, at han nævnes i Skattelisterne, uagtet han er skattefri. I Kjøbmager Kvarter Nr. 18 boede Sukkerbager Jakob Gelskerchen, og i Skattemandtal fra 1720 og følgende Aar findes ved dette Hus den Notits: »Professor Holberg paa Salen« eller »Professor Holberg logerer«. Denne Gaard er nu Nr. 26 paa Kjøbmagergade og sammenbygget med David Skolemesters Gaard; den havde dengang samme Matrikelnumer som denne, men ansaaes dog for en Ejendom for sig, der laa norden op til dens Port med 14 Alens Forside til Gaden. Det var ikke nogen selvstændig Lejlighed, han beboede, thi han betalte ikke Skat, men han har været indlogeret saaledes, at Værten ydede ham Forplejning. Man kan efter denne Oplysning ikke undre sig over, at hans Komedier 1725 anmeldtes til Salg »paa det sædvanlige Sted paa Kjøbmagergade udi Sukkerbagerboden næst op til David Skolemesters Gaard.« Heraf forklares det, at han i Komedierne ofte fører den forlængst afdøde David Skolemester og dennes Hustru frem paa Scenen. Familien, som han boede hos, bestod af Mand, Kone, 5 Børn, af Tjenestefolk en Dreng og en Pige. Fra sine Vinduer kunde han have Udsigt til de mange Smaafolk, navnlig Hyrekuske, der boede i Gaarden. Fra dette Hus blev han fordreven ved Ildebranden 1728, da det aldeles nedbrændte. Af hans Omtale af denne Begivenhed sees det, at han havde boet der længe. »Det gjorde mig mest ondt«, skriver han 3), at jeg maatte skilles fra mit gamle Logemente og fra min gamle Vært og maatte miste mit gamle Studerekammer, hvor jeg udi fornøjelig Rolighed havde bortdrevet saa lang Tid af min Alder iblandt mine Bøger og Skrifter; det krænkede mig mere, at jeg maatte miste dette Sted end det, at jeg mistede mine Midler, saasom der er intet, jeg mere fornøjes ved end Stilhed og Rolighed,\nog der er intet, hvorved Sindet sættes bedre istand end ved en vel indrettet Levemaade. Alle Ting vare tilforn vel indrettede for mig, jeg kunde hvile, jeg kunde arbejde, jeg kunde sove, jeg kunde vaage, jeg kunde tage mig alvorlige Ting fore, jeg kunde tage mig Bagateller fore, hver Ting i sin Orden og paa sine visse Tider, ligesom jeg vilde. Jeg løb i nogle Dage runden om i alle Gader i det overblevne af Byen og søgte efter et mageligt Logemente, hvilket jeg omsider ogsaa fik, hvor jeg kunde sætte mine forvirrede Sager i Orden igjen og lidt efter lidt komme igjen i min gamle Levemaade.«\nDette skete imidlertid ikke strax, thi i November boede han hos Kommerceraad Peder Keysen i nuværende Nr. 5 i Brogade paa Kristianshavn, hvor ogsaa 2 andre brandlidte, Sekretær Daue i det tyske Kancelli og Kommerceraadens Søster havde søgt Tilflugt. Her var vel altsaa snevert Husrum, saa der snart maatte tænkes paa anden Lejlighed. Den Bygning, der nu staar, er ikke den gamle, men ser ud til at være opført i dette Aarhundrede.\nDen 8de Oktober 1728 var Magister Peder Lavridsen Hunderup bleven udnævnt til Sognepræst ved St. Nikolaj Kirke, han var 3 Aar yngre end Holberg, men de har formodenlig kjendt hinanden. Han flyttede ind i sin Præstegaard, der laa paa St. Nikolaj Kirkegaard, nu Nr. 25 i Vingaardsstræde (Nikolaj Plejehus) og Nr. 22 i Dybensgade, og her har Holberg formodenlig boet indtil Mag. Hunderups Død. Ogsaa her har han formodenlig faaet fuld Forplejning, thi han nævnes ikke i nogen af de Skattelister, der er komne Forf. for Øje. At han boede her 1732, fremgaar af »Nye Tidender om lærde og curieuse Sager« for 26de Juni 1732, hvor det angives, at første Bind af hans Danmarks Historie »findes tilkjøbs hos Autorem, som er boende hos Mag. Hunderup ved Nikolaj Kirke«. Mag. Hunderups Død indtraf 1ste August 1733, og Holberg har saa maattet forlade Præstegaarden, i alle Fald efter Naadensaarets Udgang.\nVi træffer ham derpaa i Nygade i nuværende Nr. 10, paa Hjørnet af Gammeltorv, hvor han nævnes i Skattemandtal 1735-38. Ejeren af denne Gaard var Raadmand Lavrids Nielsen Fogh, der havde opført den efter Ildebranden, hvor den var bleven helt ødelagt. Han døde 1735, og efter ham ejedes Gaarden af Sønnen, Raadmand og Justitsraad Hans Fogh, der førte stort Hus, idet han i Mandtallet 1743 opføres med Tjener, Kusk, 3 Piger, Amme, Gaardskarl, en Bryggersvend, 2 Bryggerkarle, 5 Heste og 2 Kareter.\nDet var til den ældre Raadmand Fogh, man vilde henføre Beskrivelsen af Jens Raadmand i »Peder Paars« 4):\n»Ej fra Papirio en Raadmand havde været,\nder for sin Tavshed saa anseet var og æret.\nEj Hustru, Venner, ej Forældre, Gaver, Skænk,\nJa, det som mere er, ej Trusler, Pinebænk,\nvar mægtig ringste Ting at faa af ham at vide.\nHan saa fuldkommen var, han kunde ikke lide,\nat mindste Sager blev af Retten talet ud.\nByskriveren lidt Blæk spildt havde paa sin Klud,\ndet samme anden Dag ham sagt blev af hans Kone;\nhan derudover fast var færdig til at daane:\ndet Raadstuesager er, han skreg, som ties bør.« osv.\nMen skulde nogle af Trækkene end kunne passe, maa vi mindes, at Peder Paars er skreven 16-17 Aar, førend Holberg kom til at bo i Foghs Hus, og hvis denne og hans Familie havde følt sig trufne, vilde de næppe have taget en Mand i deres Hus som Logerende, der havde gjort dem latterlige. Det er jo ogsaa vist nok, at Holberg selv bestemt afviste Hentydninger til bestemte Personer, undtagen til nogle enkelte Modstandere i »Peder Paars«s fjerde Bog 5), men derfor kan enkelte Træk eller Karakterskildringer gjerne have givet Samtiden Grund til at henpege paa visse bekjendte Personer.\nDenne Bolig har Holberg selv beskrevet i 2 Epigrammer (Opuscula Latina 1737), af hvilke det ene i Oversættelse lyder saaledes 6):\n»Du spør, i hvilken Kant af Byen jeg har min Bolig?\nmidt mellem begge har Justitia sit Bo.\nSaa mellem Galgenpak og Galgen ugenert\njeg boer; den ene Gud mig hjælper mod de to«.\nDet andet lyder saaledes:\n»Ceres og Themis rundt min Bolig sig forsamle,\nnær begge Torve er min Bolig i vor By,\nhvis du vil grønne Retter have, søg det gamle,\nmen vil du ha' din Ret i Trætter, søg det ny«.\nAf en anden Optegnelse skulde man imidlertid tro, at Holberg har boet paa Gammeltorv lige siden Ildebranden, men dette maa\nHolbergs Bolig paa Gammeltorv 1735-39.\nEfter Thura: Hafnia Hodierna.\nhvile paa en Unøjagtighed. I tredie Bind af Epistlerne, der udkom 1750, fortæller han (Nr. 284) følgende:\n»Jeg erindrer, at strax efter den store Ildebrand Stadens Magistrat anordnede, at Vægterne skulde raabe hvert Kvarter. Denne Anstalt var et Tordenslag for mig, helst saasom jeg paa samme Tid logerede udi et Hjørnehus paa Gammeltorv, thi saasom Torvets Cirkel var min Vægters Distrikt og conseqventer, saasnart han ved Raaben havde fuldendt sin cirkulære Gang, Kvartertimen var tilende, maatte han strax begynde igjen, hvorudover jeg havde en »Basso continuo« uden Pavser den hele Nat igjennem. Det varede dog til Lykke ikke længe, thi det er troligt, at Vægterne selv ikke kunde holde det længe ud«.\nDet er Skade, at der ikke findes nogen samtidig Nøgle til Holbergs latinske Epigrammer, der blev udgivne og vel for største Delen forfattede under hans Ophold i dette Hus, thi de indeholder en Samling af satiriske Udfald mod samtidige kjøbenhavnske Personer og Begivenheder, som vi nu er aldeles uden Midler til at anvende; de vidner om et aabent Øje for Omgivelserne og Lyst sil at snærte Personer, der uden deres Ukjendskab til Latin kunde føle sig trufne.\n1740 rykkede Holberg op til at faa Professorresidensen paa Hjørnet af Fiolstræde og Kannikestræde, hvor nu Stiftsprovstens Bolig er. Denne Ejendom strakte sig langt højere op i Fiolstræde end nu og saaledes, at Nr. 16 og 18 i Lille Fiolstræde, der da var en samlet Ejendom og tilhørte en Klejnsmed, var det eneste Hus paa samme Side af Gaden som Professorboligen; hele denne Side af Fiolstræde indtil Hjørnehuset var altsaa Holbergs Have. Stueetagen i Huset lejede han ud til Professor Hans Peder Anchersen, der var gift, men var en rolig Lejer uden Børn. Det er karakteristisk, at Anchersen i Mandtallet til Kop- og Karosskatten 1743 opføres med en Tjener, som Gaardskarl, 2 Piger og en Karos, medens Holberg kun nævnes med en Karos og uden noget som helst Tjenerskab. Han har altsaa ejheller her ført Husholdning, men hans Lejer har ved sit Tyende sørget for hans Tarv. Anchersen boede her til 1749, derefter Professor Kaspar Frederik Munthe. Af et Syn over Huset efter Holbergs Død 7) ses det, at han havde et Værelse til Gaarden paa 4 Fag og 2 Fag til Fiolstræde, med malede Tapeter, et Værelse med 2 Fag til Fiolstræde og 3 Fag til Kannikestræde, betrukket med rødt og grønt vatret Silketøj, Vindovn med 15 Messingknapper og Messingplade, en Stue paa 3 Fag til Kannikestræde med malede Tapeter og dobbelte Vinduer; denne var vel hans Studereværelse, thi\nved Siden af var hans Bibliothek med 3 Fag til Kannikestræde, Voxdugsbetræk paa Væggene og perlefarvet Panel. Der var altsaa 4 Fag til Fiolstræde, 9 Fag til Kannikestræde; Billedet angiver dog Vinduernes Tal anderledes.\nI Epistel 151, der er en Satire paa de vidtløflige Topografier, der ikke gjør Forskjel paa Væsenligt og Uvæsenligt, giver Holberg Oplysninger om sin Bolig. Det ses, at der var en Port til Fiolstræde og en anden til Kannikestræde, dog, her maa vi standse, for ikke selv at faa Skyld for at henhøre til samme Art Skribenter, som dem, Holberg vil ramme med sin satiriske Svøbe.\nHolbergs Professorbolig. Efter et Maleri i Oldnordisk Museum.\nEj heller Holbergs sidste Bolig er til mere; det var ikke Landsmænds Ligegyldighed, men Englændernes Bomber, der i Aaret 1807 tilintetgjorde dette Minde. En Del Aar efter blev Grunden udparcelleret og udlagt til Byggegrunde, medens dog en større Del blev bevaret til Opførelse af Bolig for Stiftsprovsten, og paa denne var endnu 1842 bevaret 2 store Kastanietrær 8), af hvilke siden det ene er gaaet ud, medens det andet er i frodig Kraft og rager ud over den Mur, der staar lige overfor Universitetsbibliothekets Ind-\nover den Mur, der staar lige overfor Universitetsbibliothekets Indgang, i hvilken Mur der for en Del Aar siden blev indsat den Indskrift: Ludvig Holberg havde her sin Embedsbolig som Professor ved Universitetet fra den 21de Januar 1740 indtil sin Dødsdag den 28de Januar 1754. At disse Træer skal være plantede af Holberg selv, derom veed man intet, thi de kan endog være ældre end Ildebranden 1728 (paa Billedet ser vi dem allerede som store Træer faa Aar efter); men i alle Fald har de været til i hans Tid som unge Træer.\nOm det tilbageblevne Træ skriver Kristian Arentzen i sit smukke Digt om Universitetsbibliotheket, idet han fremstiller det som en Advarsel mod at fortabe sig i Bøgernes Lærdom og glemme Livet 9):\n»Du blege Lærde, bøj dig kun\nhen over Bogens Blade,\nmen tab ej Smilet om din Mund\nog dine Miner glade.\nO, se dig ud! et løvrigt Træ\ner Gjeribo jo til Muren\nog sender i det dunkle Læ\ndig Hilsen fra Naturen.\nDet kiger kækt ad Ruden ind\nhen over snevre Gade,\nimens den lune Sommervind\nbevæger blidt dets Blade.\nOg øverst, højt i Kronens Top\nden muntre Sangfugl sidder\nog sender imod Skyen op\nsin melodiøse Kvidder.\nThi hæv dit Øje, frejdigt, frit,\nog det vil nok sig lønne,\nfra Bogens Blade, Sort paa Hvidt,\ntil Træets friske, grønne. - - -\nO, aldrig uddø Holbergs Aand,\nder spotter Miner bistre!\nVi vil ej gaa i Ledebaand\naf skimlede Magistre.\nO, altid trives Holbergs Træ\nfor kækt at protestere!\nGid sunde Slægter i dets Læ\nmed Liv og Aand studere!\nSkræm som Naturevangelist,\nomstraalt af Holbergs Minde,\ndu stolte Træ, hver Bogorm trist\nfra Bøgerne derinde!«\nOpdateret: lør apr 30 19:22:39 CEST 2005\nPubliceret: lør apr 30 19:22:36 CEST 2005


MovieFest - hvilken ronan anklagerens rolle vil være i kaptajnens vidunder - cinemablend\nDa vi blev introduceret til ham i James Gunn's Guardians of the Galaxy , Ronan Anklageren var allerede en radikaliseret nidkær. Han fungerede som en tjener for Thanos og demonstrerede meget tydeligt en tro på Kree-overherredømme og var villig til at gå meget langt for at bevise det for resten af universet. Naturligvis så vi hans historie komme til en ende, da han blev fordampet af det titulære hold, men snart vil vi se en ny version af karakteren, genindført i Anna Boden og Ryan Flecks kommende Kaptajn Marvel .\nDen nye blockbuster fra Marvel Studios udspilles i midten af 1990'erne - cirka 20 år før eventyrene i Guardians Of the Galaxy - og vil derfor give os et glimt af, hvordan Ronan var, før han helt gik ud af den dybe ende. Fra nu af har vi ikke et fuldstændigt billede af, hvad der skal ned, da karakteren kun har haft en begrænset tilstedeværelse i markedsføringsmaterialet, men rollen i filmen var et emne, der blev diskuteret af producenten Jonathan Schwartz på sættet af Kaptajn Marvelsidste år. Han forklarede,\nDet skal bemærkes, at fans sandsynligvis ikke skulle have ekstreme forventninger til Ronan The Anklagers rolle i Kaptajn Marvel, da han er en del af en ekspansiv birolle, der inkluderer et par andre nøgler Marvel Cinematic Universe veteraner - inklusive Samuel L. Jacksons Nick Fury. I denne diskussion var det den fremtidige direktør for S.H.I.E.L.D. at Jonathan Schwartz igen sammenlignede Ronan med senere i interviewet og forklarede, hvor meget vi vil lære om Kree-nidkærheden i den nye film:\nIngen tid til at dø: Hvad vi ved om Rami Maleks Safin indtil videre\nDon Cheadle klapper tilbage på fans og siger, at han ikke fortjener Falcon og vintersoldaten Emmy -nominering\nAfslørede Superstore hvorfor Jonah og Amy kan forblive sammen uden America Ferrera?\nM. Night Shyamalan afslører, hvorfor gammel egentlig var anderledes end at arbejde med de fleste af hans andre film\nvil myren være i avengers 2\nmichael b jordan i trosbekendelse\nhvem var den bedste catwoman\nDet ser ud til, at Emma Stone vender tilbage til Cruella 2\nEfter The Bachelor Ousting reagerer Chris Harrison på fans, der savner ham som vært\nDe 2 interesserede personer, der skulle komme tilbage i finalen


Timeregistrering - et godt værktøj\nDet moderne samfund jager afsted i overlyds hastighed. Der er stadig flere munde der skal mættes, der er færre resourcer at gøre det med, vi bliver klogere på hvad der er sundt og hvad der er usundt, vi måles og vejes på vores evne til at sørge for familien, vores evne til at tage os af familien, hvor rentable vi er for arbejdspladsen og ikke mindst hvor mange timer vi bruger på de forskellige ting. Der skal jo ikke gåes på kompromis med arbejdet for fornøjelsens skyld, men vi er ikke hele mennesker uden at tænke på familien, blodtryk og kolesteroltal. Een stor forvirring af optimering og ideologier der skal hænge sammen. Men nogle ting udvikles i dette ræs, som skal være med til at forbedre dagligdagen. Timeregistrering via sofistikerede programmer er een af disse opfindelser.\nHvad kan timeregistrering gøre for dig\nTimeregistrering gavner både lønmodtager og arbejdsgiver. Men det handler meget om motiv og arbejdsklima, om det er noget som modtages positivt hos arbejdstagere. Mange ser det som et indgreb i friheden, og det kommer til at hænge som en elektronisk politimand over een, mens andre pludseligt kan se friheden i, at man ikke længere selv skal huske at udfylde timesedler, eller ved en kort periode hvor man har færre timer, at skulle forsvare sig, da timeregistrering er opdateret hele tiden. Mange mener også at det er en dræber for kreativiteten. Det er muligt, men igen, så kommer det nok an på hvordan arbejdsmiljøet er i forvejen.\nFordele ved timeregistrering for arbejdsgiver\nDer er naturligvis indlysende fordele ved at bruge elektronisk time registrering for arbejdsgiver. Ikke alene kan man få et mere nuanceret overblik over medabejdernes arbejdstimer, men med elektronisk lagring, så er der et hav af muligheder for at trække statistikker. Ikke kun det, men når man senere skal lave regnskaber, ikke mindst hvis medarbejdere er timebetalt, så kan de bedre timeregistrering systemer udskrive rapporter som vil spare en revisor mange timer. Det er altså, anvendt med omtanke og rigtigt, et overordentligt godt værktøj i dagligdagen.\nOrdre produktion og timeregistrering\nTimeregistrering programmer er også et super værktøj, hvis man har en virksomhed der tager imod ordrer der skal produceres med fast timebetaling. Det kunne være værksteder men også større produktioner. Programmerne kan registrere når man tjekker ind til en bestemt opgave, og registrere når man tjekker ud igen. På den måde kan en opgave som strækker sig over et par uger, men som bearbejdes indmellem andre opgaver, være bogført nøjagtigt med timeantal hele vejen igennem. Medarbejdere der arbejder på flere projekter på een gang skal ikke huske andet end at trykke ind og trykke ud. Det er klart, at som med alt andet nyt i en virksomhed, så skal det lidt skoling af vaner til, før der er tale om et system der virker 100%, men når først rutinierne er på plads, så er timeregistrering noget alle i en virksomhed vil blive glade for. Det giver ro og mere overskud når man skal hjem til familien, at man ikke skal bruge timer først, på at tælle timer og sikre at man nu også har været på jobbet de timer der skal til, for at få sin månedsløn.\nKategorier IT og programmering Indlægsnavigation


Analysemodeller Arkiv - Side 2 af 3 - FriBoo Analysemodeller Arkiv - Side 2 af 3 - FriBoo Analysemodeller Arkiv - Side 2 af 3 - FriBoo\nDerfor bør du starte virksomhed under studiet\nDet lyder måske lidt underligt, men tiden hvor du studerer, er et af de bedste tidpunkter at starte virksomhed på. Mit navn er Thomas, og jeg startede selv min virksomhed WebHub IvS, da jeg studerede på universitet i Odense. WebHub IvS står i dag blandt andet bag hjemmesider som NemProgrammering.dk og Billig-Webhosting.dk. I denne artikel vil jeg forklare, hvorfor det er en rigtig god idé, at starte en virksomhed i mens man studerer.\nI bedste studie-stil, vil jeg benytte mig af den famøse SWOT-model til at forklare, hvorfor studietiden er det perfekte tidspunkt at starte virksomhed på. For dem som ikke kender SWOT modellen, så står SWOT for:\nMan bruger normalt en SWOT-model til at analysere en virksomheds konkurrencesituation, men i denne artikel vil jeg som sagt bruge til at analysere en studerendes situation i forhold til at starte egen virksomhed.\nLad os starte med Strengths, altså styrkerne.\nSom studerende har en du en række styrker i forhold til, hvis du ejede eget hus, var gift eller havde et barn eller to du skulle forsørge og tage dig af. Som studerende har du typisk kun dig selv at tænke på. Udover dine studier så kan du i store træk selv bestemme, hvad du bruger din tid på. Her kunne du måske få dig et studiejob, bruge en masse tid på sport eller måske starte en virksomhed. Som studerende har du typisk ikke meget at miste. Du lever i forvejen på et studie-budget, og derfor er du ikke afhængig af, at din virksomhed tjener en løn ind til dig. Ja faktisk kan du, hvis du brænder nok for din virksomhed, sagtens arbejde gratis i flere år, inden det hele begynder at give afkast.\nDu vil typisk også have en del tid til at skyde i dit iværksætterprojekt. Ja, du har selvfølgelig også lektier, men hvis du blot kan ligge 2-3 timer om dagen, så kan du komme rigtig langt.\nTag bare mig som eksempel. Jeg startede NemProgrammering.dk under min bachelor på universitet. De første 3 år tjente jeg ikke mere end en SU på det om året, men fordi jeg ikke har afhængig af de penge der kom ind og fordi jeg brændte for det jeg lavede, så fortsatte jeg på ”hobby-plan”. I dag har al den tid jeg lagde i projektet under min studietid båret frugt, og NemProgrammering.dk + de andre sider jeg driver har nu en indtjening om måneden der er flere gange større end en SU.\nEn svaghed ved at starte virksomhed under studiet er, at du ikke kan vie dig 100% til det. I hvert fald ikke, hvis du agter at gennemføre dine studier. Derudover så har man typisk heller ikke meget kapital til store projekter i studietiden, hvilket godt kan sætte en begrænsning på visse iværksætterprojekter. Sidst men ikke mindst kan det være en svaghed, at du under studierne stadig ikke helt ved hvad det er du vil. Vil du være selvstændig eller vil du gennemføre studiet og få et fast job? Dette kan sætte en stopper for iværksætter tankerne. På den anden side, hvis det er på den måde, at dine iværksætterdrømme slutter, så er det nok heller ikke en iværksætter du skal være.\nDin daglige gang på din uddannelsesinstitution giver dig uanede muligheder. Den største mulighed du har, er det netværk du helt automatisk får adgang til under studiet. Du kan spare med dygtige undervisere som måske ved en masse om det område du starter virksomhed indenfor, eller du kan møde ligesindede medstuderende, som potentielt kan blive vigtige forretningspartnere for dig. At have sin daglige gang på en uddannelsesinstitution er altså en kæmpe mulighed du bør udnytte, hvis du kan!\nDet findes egentlig ikke så mange trusler som studerende og iværksætter, det skulle da lige være dine forældre, som måske synes, at du bør fokusere mere på studierne end på din potentielle virksomhed.\nAlt i alt så vil jeg mene, at studietiden er det perfekte tidspunkt at starte virksomhed på. Du har ingen store udgifter du skal betale til hver måned, du har ingen betydelige forpligtelser, du har tiden og så har du adgang til et studiemiljø der potentielt kan give dig et hav af gode ideer, inputs og måske gratis rådgivning. Så har du en idé, så giv den et skud under studietiden, inden du får for mange andre ting at tage hensyn til!


Disse ord gav mig håb - Norea Mediemission\nDisse ord gav mig håb\ntorsdag, 25 april 2019 / Udgivet i Asien\nLytter fra Indien:\n”Jeg er 17 år gammel, og bor sammen med mine forældre og tre søskende. Mit liv var et stort rod, før jeg lærte Jesus at kende, og jeg var under dårlig indflydelse fra de venner jeg omgav mig med. For at gøre det hele værre, dumpede jeg mine eksamener gentagne gange, hvilket fik mig til at føle mig mindreværd.”\n”Min far er den eneste troende i familien, og han lytter rigtig meget til radioen. En dag inviterede en af hans venner ham med til et møde, men har tvang mig til at tage af sted i stedet for, fordi han havde noget arbejde han skulle have færdigt. Jeg tog modvilligt afsted.”\n”Mens jeg var der, fik jeg en lille medieafspiller med et SD-kort. Jeg tog den med mig hjem og begynde at lytte. Jeg brød mig ikke om noget af det i starten, så jeg spolede frem til sangene.\nSå hørte jeg de ord som gav mig håb: ’Jeg vil fjerne dine bekymringer’. Fra da af lyttede jeg til mange af de SD-kort min far havde, og begynde at få en større forståelse af Bibelen.”\n”Mit liv gennemgik mange forandringer, da vi begyndte at invitere vore naboer og familie til at lytte sammen med os. Jeg blev inviteret til at deltage i et ni måneders uddannelsesforløb og kom hjem for at blive døbt.\nNu har vi et bedemøde i vores hus hver søndag, og nogle få mennesker er også kommet til tro på Gud gennem disse møder. Min familie oplever glæde og jeg er lykkelig for at tjene.”\nTagged under: Indien, radio, Radiokirke\nDe serverede gift\nOfrede til afguder\nAt overvinde det okkulte\nTilmeld dig nyheder fra Norea


Nikolaj Kurstein Jepsen\nAlle tekster af Nikolaj Kurstein Jepsen\nDet er længe siden, at vi fik PC-udgaven af det drabelige action-spil, men nu er konsollerne med på legen. Vi anmelder\nTekst: Nikolaj Kürstein Jepsen Publiceret 18 februar 2015\nSom en anden Doc Brown er Garrosh Hellscream stukket af til fortiden. Følg Khadgar til Draenor og mød krigsherrerne...\nTekst: Nikolaj Kürstein Jepsen Publiceret 15 december 2014\nEn lille canadisk udvikler forsøger at skrabe penge ind til at finpudse deres multiplayer rumskibs-actionspil. Med rumdragten på har vi kigget på hvordan det ser ud indtil videre.\nTekst: Nikolaj Kürstein Jepsen Publiceret 28 oktober 2013\nTekst: Nikolaj Kürstein Jepsen Publiceret 22 oktober 2013\nBohemia åbner op for deres krigssimulation endnu engang, hvor soldater er soldater og brugervenlighed er en myte\nTekst: Nikolaj Kürstein Jepsen Publiceret 18 september 2013\nIndie-folkene hos Reptile har bygget et robot saml-selv sæt med inspiration fra Super Smash Bros. og Megaman.\nTekst: Nikolaj Kürstein Jepsen Publiceret 6 august 2013\nMicrosoft har hevet et gammel spil frem fra skuffen, og nu kan Xbox-avatarene få lov at fræse rundt på motorcykler rundt omkring i verden.\nTekst: Nikolaj Kürstein Jepsen Publiceret 25 april 2013\nTekst: Nikolaj Kürstein Jepsen Publiceret 21 marts 2013\nPC / WP7 / XBLA\n17-BIT bringer tur-baseret taktik og krydrer med referencer til alskens pop-kultur til PC, Xbox og Windows-telefoner.\nTekst: Nikolaj Kürstein Jepsen Publiceret 8 februar 2013\nHitman, med et barn i hovedrollen! Det lyder som noget værre noget, og for indbyggerne i Dante Manor er det bestemt heller ingen dans på roser.\nTekst: Nikolaj Kürstein Jepsen Publiceret 3 december 2012\nNikolaj anmelder Deadlight, et horror-spil der umiddelbart kan beskrives som en krydsning mellem Limbo og Alan Wake.\nTekst: Nikolaj Kürstein Jepsen Publiceret 30 juli 2012\nEfter et par skuffende ture på ramperne er Tony Hawk-serien gået tilbage til sine rødder. Vi ser om opskriften stadig holder.\nTekst: Nikolaj Kürstein Jepsen Publiceret 19 juli 2012\nEfter lang tid under radaren dukker I Am Alive op og giver en smagsprøve på livet efter en verdensomfangende naturkatastrofe. Nikolaj fortæller.\nTekst: Nikolaj Kürstein Jepsen Publiceret 7 februar 2012\nDesmond, Ezio og Altaïr er alle en del af de afsløringer Ubisoft disker op med i det fjerde spil i serien om konspirationer, klatreture og kutteklædte mænd.\nTekst: Nikolaj Kürstein Jepsen Publiceret 14 november 2011\nTekst: Nikolaj Kürstein Jepsen Publiceret 29 oktober 2011\nVi sendte GRs snigmorder-ekspert på tur, for at finde ud af alt om Assassin's Creed: Revelations. Læs med her når Nikolaj fortæller om hookblades og tower defence...\nTekst: Nikolaj Kürstein Jepsen Publiceret 13 oktober 2011\nSmå robotter går på jagt efter diamanter. Det regner med kampesten i denne opdaterede retro-klassiker, så husk reservedele.\nTekst: Nikolaj Kürstein Jepsen Publiceret 5 august 2011\nI anledning af vores artikelserie om spil med co-op, bad vi Nikolaj kigge nærmere på et af slagsen. Det viste sig at han var godt tilfreds med det jobbet i Gatling Gears.\nTekst: Nikolaj Kürstein Jepsen Publiceret 5 juli 2011\nDer skal rulles og tænkes i Puzzle Dimension, det er stort set umuligt ikke at blive rundtosset af at spille det, men er det sjovt? Nikolaj tester Playstation 3-udgaven her.\nTekst: Nikolaj Kürstein jepsen Publiceret 28 juni 2011\nPSN / XBLA / Xbox 360\nEt spil der på afstand ser uoverskueligt ud og på nært hold bekræfter det. Moondiver er et spøjst bekendtskab fra den japanske udvikler Feelplus. Nikolaj anmelder.\nTekst: Nikolaj Kürstein Jepsen Publiceret 16 juni 2011\nTekst: Nikolaj Kürstein Jepsen Publiceret 8 marts 2011\nDragon Age II interview - Executive Producer Mark Darrah\nTekst: Nikolaj Kürstein Jepsen Publiceret 19 februar 2011\nDragon Age II interview - Art Director Matthew Goldman\nDragon Age II interview - Lead Designer Mike Laidlaw\nSuperhelte og superskurke, det er hvad DC Universe Online byder på. Ideen er set i andre MMOs som City of Heroes og Champions Online. Efter 2 uger er Nikolaj parat med dommen...\nTekst: Nikolaj Kürstein Jepsen Publiceret 1 februar 2011\nTekst: Nikolaj Kürstein Jepsen Publiceret 25 januar 2011\nDen stakkels Isaac Clarke har sikkert fået nok af klamme necromorphs, men det har EA ikke. Derfor er efterfølgeren til rum-uhyggesprederen Dead Space godt på vej...\nTekst: Nikolaj Kürstein Jepsen Publiceret 6 januar 2011\nEfterfølgeren til det eminente Dragon Age: Origins udkommer om knap tre måneder, men Gamereactor har allerede nu haft fingrene i det. Læs vores indtryk her!\nTekst: Nikolaj Kürstein Jepsen Publiceret 21 december 2010\nNikolaj tager den neonfarvede uniform på, og begiver sig afsted på eventyr med Light Cycles og lys-diskos-kast i Tron-filmenes stilfulde univers.\nTekst: Nikolaj Kürstein Jepsen Publiceret 13 december 2010\nHele spilverdenens yndlings-renassænceplayboy er tilbage. Turen går til Rom i efterfølgeren til det fremragende Assassin's Creed II. Nikolaj anmelder...\nTekst: Nikolaj Kürstein Jepsen Publiceret 16 november 2010\nTekst: Nikolaj Kürstein Jepsen Publiceret 29 oktober 2010\nNikolaj tager til en mystisk verden befolket af lede tjærevæsener og en gigantisk og charmerende skovbamse. Læs med her om Majin and the Forsaken Kingdom...\nTekst: Nikolaj Kürstein Jepsen Publiceret 18 oktober 2010\nSengoku Basara: Samurai Heroes lader dig forene middelalderens Japan ved at hamre på knapper i det uendelige.\nTekst: Nikolaj Kürstein Jepsen Publiceret 14 oktober 2010\nRUSE fremføres som noget nyt indenfor strategi-genren, med en fokus på snyd og bedrag skal sejren gå til, hvem end der lever efter mantraet, at alle kneb gælder.\nTekst: Nikolaj Kürstein Jepsen Publiceret 8 september 2010\nInden det går løs i syndens by i Dead Rising 2 er det tid til en lille appetitvækker kaldet Case Zero. Nikolaj tager afsted mod den lille flække og nyder det nye eventyr...\nTekst: Nikolaj Kürstein Jepsen Publiceret 31 august 2010\nEnslaved og robotkirkegården\nUdviklingen af Ninja Theorys andet spil til denne generation ved at være ved vejs ende. Læs her om robotkirkegården og den tredje holdspiller i Enslaved...\nTekst: Nikolaj Kürstein Jepsen Publiceret 18 august 2010\nIO Interactive har for anden gang sluppet Kane og Lynch ud fra galehuset. Denne gang foregår løjerne i Shanghais gader og stræder, og det går ikke stille for sig...\nTekst: Nikolaj Kürstein Jepsen Publiceret 17 august 2010\nNeed for Speed: World er EAs nyeste bud på hvordan serien og i højere grad dens online-del skal fungere - med masser af mikrotransaktioner. Nikolaj fortæller...\nTekst: Nikolaj Kürstein Jepsen Publiceret 5 august 2010\nTekst: Nikolaj Kürstein Jepsen Publiceret 21 juli 2010\nNintendo DS / PC / XBLA / Xbox 360\nPuzzle Quest rør på sig igen, denne gang i hvad der ligner en krydsning mellem Diablo og Bejeweled. Endnu en gang er det hjernen, frem for reflekserne der skal nedlægge gobliner og orker i massevis.\nTekst: Nikolaj Kürstein Jepsen Publiceret 15 juli 2010\nOptimus, før han var Prime. Megatrons brutale ambitioner. Det er hvad Transformers: War for Cybertron byder på. Nikolaj anmelder...\nTekst: Nikolaj Kürstein Jepsen Publiceret 24 juni 2010\nShrek er tilbage i endnu en spilmatisering. Vi vrider armen rundt på Nikolaj og tvinger ham til en gennemspilning. Men Shrek Forever After er ikke så dårligt, som man kunne frygte...\nTekst: Nikolaj Kürstein Jepsen Publiceret 22 juni 2010\nClash of the Titans-filmen gav os guder, halvguder, monstre og den slags. Nu kommer den obligatoriske spilmatisering. Ak og ve.\nTekst: Nikolaj Kürstein Jepsen Publiceret 9 juni 2010\nSå er det snart tid til thrillerspillet Alan Wake. Du kan læse hele to anmeldelser af spillet her i dag. Læs med når Nikolaj vurderer Alan Wake sammen med Jonas...\nTekst: Nikolaj Kürstein Jepsen Publiceret 5 maj 2010\nJack Slate, en helt og aldeles vanvittig politibetjent og hans blodtørstige køter; Shadow, skal rydde op i Grant City. Nikolaj tager med på oprydningsturen...\nTekst: Nikolaj Kürstein Jepsen Publiceret 23 april 2010\nMed en demo på vej og en måned til udgivelsen af spillet, tager Nikolaj en prøvetur på Lost Planet 2 og knipser dugfriske billeder fra den tætte jungle...\nTekst: Nikolaj Kürstein Jepsen Publiceret 15 april 2010\nNikolaj anmelder det nyeste eventyr med Sam Fisher. Læs alt om det brutale Splinter Cell: Conviction lige her...\nTekst: Nikolaj Kürstein Jepsen Publiceret 13 april 2010\nNikolaj anmelder Warhammer 40,000: Dawn of War 2 - Chaos Rising, det nyeste kapitel i Relic Entertainments strategiserie. Læs det hele her...\nTekst: Nikolaj Kürstein Jepsen Publiceret 24 marts 2010\nBioWare åbner atter op for et nyt kapitel i historien om de Grå Vogtere, Darkspawn og alskens godtfolk, og Nikolaj tager på eventyr...\nTekst: Nikolaj Kürstein Jepsen Publiceret 18 marts 2010\nEr Tiberium-sagaens seneste kapitel en værdig del af universet, eller er Kanes kåbeærmer løbet tør for esser? Læs Nikolajs vurdering her...\nTekst: Nikolaj Kürstein Jepsen Publiceret 15 marts 2010\nRazer vil gerne sælge dig tommelfingerhandsker til mobil gaming den 23 september 2021 kl. 19:09\nProduktionen på Obi-Wan Kenobi-serien er officielt færdig den 23 september 2021 kl. 16:18\nSe den sidste trailer fra Halloween Kills den 23 september 2021 kl. 15:34\nNy Diablo II: Resurrected-reklame byder på mere Shang-Chi den 23 september 2021 kl. 14:43


Stemmer til fals | Information\nStemmer til fals\nOVERBEVISNING var tidligere noget, som folketingsmedlemmer stemte udfra. Nu om stunder kan det af og til stå uklart, hvad ledetråden er. På venstrefløjen bøjer Socialdemokraterne og SF sig for Sass-Sohn-doktrinen. Den går ud på at mene, som VK mener, når VK opportunt mener det samme som Dansk Folkeparti.\nSass-Sohn-doktrinens formål er at vinde magten ved at suge vælgere over 'midten'. I hvert fald i SF er det ved at dæmre, at Sass-Sohn-doktrinen også er egnet til at suge vælgere ud til Enhedslisten.\nGUSTENT OVERLÆG hærger også på højre fløj. Dansk Folkeparti har solgt sit arvesølv efterlønnen. Partiet har taget sig betalt ved at få lov til at udbasunere et nyt grænseværn. I sin iver efter at beholde regeringsmagten har VK udviklet en refleksagtig eftergivenhed over for DF's krav.\nDet har efterladt store grupper 'anstændige borgerlige' hjemløse. Anders Samuelsen tilbyder sin Liberal Alliance som de hjemløses herberg. Hans egen villighed til at tilpasse synspunkt til situation kan rejse tvivl om indkvarteringstilbuddets seriøsitet.\nSJAKRINGEN om stemmer synes beklageligvis at anføres af en person, der fører sig under kristenhedens banner, nemlig Per Ørum Jørgensen. Ganske vist har hans parti, Kristendemokraterne, som sit motto: »Vælg med hjertet«. Men det bortvalgte Ørum, da han sidste år stemte imod partiets udlændingepolitik og for nye VKO-stramninger.\nHan undskyldte sig med, at han blev betalt med bl.a.: »Strandingsmuseet flyttes fra Holstebro til Søfarts- og Fiskerimuseet i Esbjerg.«\nI år har Ørum ladet sig købe til at stemme for grænseværnet. Som modydelse har VKO givet Ørum lov til at prale af, at han har skaffet landmænd adgang til en statslånepulje på 10 milliarder kr. Som påvist i Information havde landmænd i forvejen denne adgang.\nSjakringen på Christiansborg gør ikke bare politikere til grin. Latterligheden kan smitte umorsomt af på folkestyret.\nAnders SamuelsenPer Ørum Jørgensen


Shopping i Aarhus: Midnatsåbent og Verdensbilleder aflyses\n16. april 2020 //Shopping Aarhus\nByens butiksliv åbner så småt op igen i disse dage, hvor specialbutikkerne har tilladelse til at holde åbent, når alle myndighedernes krav opretholdes.\nVi forventer at stormagasiner og centre ligeledes snart så småt kan genåbne, og vi venter spændt på mulighederne for resten af erhvervslivet, herunder de liberale erhverv, caféer og restauranter, som er særdeles hårdt ramt af økonomisk stilstand.\nMen fremfor alt går naturligvis folkesundheden og kravene fra myndighederne om at holde afstand til hinanden, spritte af, m.v.\nAarhus City Forening har derfor besluttet at anbefale butikkerne i Aarhus City helt normale åbningstider fredag den 29. maj, hvor byen ellers normalt holder midnatsåbent i forbindelse med handelseventen Verdensbilleder, som ikke afvikles i år på grund af corona-krisen. Ej heller som en ren handelsbegivenhed.\n”Vi er naturligvis kede af at måtte aflyse denne handelsbegivenhed, der tilmed ville have skabt stor omsætning i de meget trængte butikker og erhverv, men vi kan forståeligt nok ikke forsvare at tage chancen at gennemføre en handelsdag i Aarhus City, der traditionen tro tiltrækker tusindvis af mennesker til Smilets By, der givetvis ville komme til at være for tæt på hinanden i byrummet og i butikkerne uanset alle gode hensigter. Vi tager regeringens og myndighedernes corona-anbefalinger meget alvorligt, og vi ser i stedet frem til, at hele byens butiksliv, restauranter, caféer, kulturhuse, mv. og liberale erhverv forhåbentlig snart kan åbne op, så vi langsomt kan komme tilbage til en mere normal hverdag igen. Om der kan afvikles en midnatsevent senere på året, må tiden vise, – vigtigst af alt er at Smilets By og handelslivet stille og roligt kan komme tilbage og at vi ikke ender i en forværring af corona-krisen i Aarhus”, slutter Claus Bech.


Underet er, at vi er til: SIGNIFIKANT NYDELSE\nJeg læser studier om viden om risikofaktorer i forhold til at få en ny apopleksi eller forbigående blodprop, jeg læser om mennesker, som har sukkersyge(diabetes) og som ikke ved at diabetes er en risikofaktor i forhold til at få en apopleksi, jeg læser om mennesker, som får medicin for at forebygge ny apopleksi, men som ikke selv ved, at det er derfor de får den medicin. Tankevækkende og vist nok et studie vi kan bruge som baggrundsviden til vores eget projekt.\nMin baggrund i dag er dejlig, datteren har været hjemme til fødselsdagsfest, så i dag har vi haft tid til at nyde hinandens samvær, først ved morgenbordet, siden hen har hun læst i sofaen, mens jeg har læst ved computeren.\nNu må hun af sted, der er kørelejlighed fra min fars hus, jeg snupper det første stykke vej dertil, jeg får chancen for lidt mere snak, og datteren slipper for at gå med tunge tasker til toget, hun pådrog sig en fibersprængning i lysken under en løbetur før weekenden.\nHåber du nyder sin søndag.\nEtiketter: børn, Diplomuddannelse\nLaura 20/11/11 2:36 PM\nDet er dejligt at du finder litteratur som du kan bruge til dit projekt. Og dejligt at du kan arbejde og nyde lidt på samme tid.\nHer nydes weekenden i allerhøjeste grad. De yngste især de nyindkøbte kattekillinger, og vi voksne at have tid til at ordne alt muligt i huset.\nLene 20/11/11 5:52 PM\nTak i lige måde Laura :-) Det lyder som skøn nydelse og tillykke med kattekillingerne.\nInge 20/11/11 6:06 PM\nSpændende og interessante oplysninger du finder. Skønt at I to har kunnet nyde en dag sammen, både med arbejde og snak.. :-)\nTro Håb og Kærlighed 20/11/11 7:12 PM\nDet lyder som en dejlig dag - skønt at du har kunne være sammen med din datter!\nLene 20/11/11 9:01 PM\nInge, nu er det spændende så, om det kan bruges ;-) men dagen her kunne helt sikkert bruges :-)\nCharlotte, det var det, og du nåede i Tivoli, forhåbentlig også med din datter :-)\nTro Håb og Kærlighed 20/11/11 9:16 PM\nJa, vi mødtes og spiste i Tivoli. Hun har et kort, så hun kan tage en ven med.\nLene 21/11/11 7:21 AM\nCharlotte, dejligt :-)


TOPModel viskelæderpen - Smart viskelæder til penalhuset\nTOPModel viskelæderpen er et super praktisk og flot viskelæder.\nHvem kender ikke når ens viskelæder knækker og smuldre, så man sidder med en masse stumper for, at viske ud!!! TOPModel viskelæderpen er et langt viskelæder der sidder i en pen, formet som en tyk blyant hvor man trykker på toppen for, at få viskelæderet ud og så hopper det selv tilbage i pennen når man er færdig. Smart, så det ikke knækker i penalhuset.\nTOPModel viskelæderpennen er 13 cm langt.\nSendes assorteret i pink eller lilla.\nDe 13 piger fra TOPModel er vildt seje! Derfor kan du finde dem på alle slags skriveartikler. Tag det hele med i skoletasken, så du kan blive helt klar til skolestart! Skriveartiklerne kan også bruges til en kreativ leg derhjemme. Sæt dig bare med malebogen og lad fantasien få frit spil. Hvilken farve skal pigernes hår have? Fra TOPModel finder du også alt, du skal farve med – både tuscher, farveblyanter og glitter gelpenne!


Tænd sexgnisten med frækt sexlegetøj - eroticgames.dk\nKigger man på salgstallene for mængden af sexlegetøj, der sælges i Danmark, vil man se at tallene år for år er opadgående. Man kan dermed sige at der en stigende tendens blandt danskerne til at bruge sexlegetøj.\nDette tyder på at sexlegetøj for alvor er blevet noget, som den almindelige dansker gør brug af, og det bliver ikke længere set på som noget, der kun er for folk, der er til SM, eller lignende. Derudover kommer der også løbende en masse nye, interessante og frække former for sexlegetøj på markedet.\nDa der er så meget forskelligt sexlegetøj på markedet, kan det for nogle være svært at vælge blandt det store udvalg, der findes.\nDerfor ser vi i denne artikel nærmere på to forskellige slags sexlegetøj. Nemlig: en strap-on, og en penisring.\nEn strap-on er kort fortalt en dildo, der er fastgjort til noget seletøj, som er beregnet til at tage om livet. Måske har du set en strap on blive brugt i film, men aldrig selv prøvet én.\nHos Private Play finder du et stort sortiment af forskellige strap-ons såvel som strap-on harness og dildoer til dit harness / seletøj.\nEn strap-on er perfekt for jer, der gerne vil prøve noget nyt og anderledes, og eksperimentere med dominanslege, eller måske endda pegging. Tag et kig på Private Plays webshop, og kig de forskellige strap-ons igennem, og se om der ikke skulle være noget, der virker spændende.\nAlmindeligvis bruges en strap on i forbindelse med sex mellem to kvinder, men en strap-on kan også sagtens bruges af et par bestående af en mand og en kvinde. Her kan kvinden bære en strap-on, og bruge den til at stimulere mandens g-punkt, som sidder ca. 5 cm oppe i anus. Af den årsag er en strap-on altså en ideel måde at stimulere mandens g-punkt på. Denne ”fremgangsmåde” kaldes pegging, og kan give manden en unik og pirrende sexoplevelse.\nEn penisring er noget sexudstyr, som manden kan bruge for at holde længere under samleje og samtidig få en hårdere erektion.\nEn penisring sættes fast ved roden af penis, hvor den holder på blodet i penis, hvilket gør den hårdere og forlænger erektionen.\nUdover at hjælpe med at give en hårdere erektion, og få manden til at holde længere under samleje, kan penisringen også være brugbar til at stimulere under samleje for både manden og kvinden. En penisring kan også fås med en indbygget vibrator, som forstærker stimuleringen yderligere under samleje. En penisring er ideel til at give et mere aktivt og frækt sexliv igen til par.


Skinddragter fra Thule - Vejledning i brug af fugleskind – Webshoppen i Kalaallit Illuutaat - Det Grønlandske Hus\nHjemBøgerSkinddragter fra Thule - Vejledning i brug af fugleskind\nSkinddragter fra Thule - Vejledning i brug af fugleskind\nBogen er en illustreret ’trin for trin opskriftsbog’ og en detaljeret vejledning i den traditionelle behandling af fugleskind og i syning af fugleskindsdragter.Arbejdsprocessen vises med tekst og billeder, der gør det...\nBogen er en illustreret ’trin for trin opskriftsbog’ og en detaljeret vejledning i den traditionelle behandling af fugleskind og i syning af fugleskindsdragter.\nArbejdsprocessen vises med tekst og billeder, der gør det muligt for uerfarne med interesse for skindbearbejdning at transformere en fugl til en trøje.\nYderligere er der i bogen syanvisning på huer til kvinder og børn, og der vises originale dragter fra Thule fra Nationalmuseet. Ved at anvende teknikker, der er beskrevet i bogen, kan man nøje genskabe disse historiske dragter.\nTukummeq Qâvigaq og andre kvinder fra Avanersuaq (Thule) er dem, som i detaljer har videregivet deres indsigt i denne fuldstændigt bæredygtige teknologi.\nBogens forfatter er Torben Diklev og bogen er udgivet fra Etnografisk Samling på Nationalmuseet. Museumsinspektør Martin Appelt har bidraget med et efterord til bogen.\nBogen er på dansk.\nMærke: Nationalmuseet Tilgængelighed: På lager


Sådan fupper Arla med 'osten' – Ekstra Bladet\n12. okt. 2016 kl. 11:45\nMejerigiganten Arla påstår, at den billige palmeolie-substans pizzatopping er 'ost'\nSe engang dette mærkværdige produkt, der til forveksling ligner sådan noget oste-drys til pizzaer og gratiner.\n'Pizza-topping', som man har døbt det, ligner til forveksling revet ost, når det står i køledisken ved siden af osten.\n'Du ved, at der er ost på toppen af en pizza. Derfor kan du let tro, at pizza-topping er ost,' lyder det fra Forbrugerrådet Tænk, som netop har søsat en storstilet kampagne mod madfup.\nMen Pizza-topping fra Arlas Karolines Køkken er langtfra ost.\nDer er tale om en snedig oste-efterligning bestående af billig palmeolie, der erstatter det langt dyrere mælkefedt.\nDette palmeolie har Arla ved hjælp at kartoffelmel blandet sammen med mælk. Dermed ligner det ost. Men ost er det altså ikke.\nOg det er heldigvis forbudt at kalde det ost.\nPå bagsiden betegner Arla produktet 'osten'.\nMen nu kommer det komiske.\nArla kalder det ost\nArla, Danmarks altdominerende mejeri-gigant, har lavet så fin en oste-efterligning, at Arla faktisk selv mere eller mindre ubevidst kommer til at kalde det ost.\nPå bagsiden af pizza-topping-emballagen anbefaler Arla, at man bager en pizza, til 'osten er gylden'.\nSå Ekstra Bladet har spurgt Arlas kategoridirektør Luise Juel, hvorfor hun kalder sit pizza-topping for 'ost', når det ikke er ost.\nOverraskende nok afviser hun i lodret strid med fakta, at Arla markedsfører det som 'ost'.\n'Karolines Køkken Pizzatopping er et såkaldt pizzatopping-produkt, og derfor markedsfører vi det netop ikke som ost,' påstår hun.\n'Vores markedsføring af produktet følger naturligvis de gældende regler for kategorien, som vi oplever rigtig stor efterspørgsel på fra forbrugere, der ønsker et alternativt til de lidt dyrere revne oste, står der i en mail fra Arlas pr-manager Jesper Skovlund på vegne af kategoridirektøren.\nSå Ekstra Bladet gentager spørgsmålet:\n- Hvorfor skriver I på emballagen, at det er ost?\nOg nu går det så tilsyneladende op for Arla, at Arla på emballagen bilder forbrugerne ind, at oste-efterligningen er 'ost'.\n'På pakkens forside, som er den, forbrugeren primært orienterer sig efter, og i ingredienslisten fremgår det tydeligt, at der er tale om produkttypen pizzatopping. At der står ost i serveringsforslaget på bagsiden af pakken, er noget, vi kan overveje, om vi skal ændre ved næste optryk for at være helt sikre på, at der ikke er noget at tage fejl af,' står der i en ny e-mail.\nArla mener altså tilsyneladende, at det er ganske frivilligt, om Arla fortsat vil kalde det ost.\nMen der tager Arla formentligt fejl.\nEkstra Bladets Maddetektiv har spurgt Fødevarestyrelsen, om det er indenfor reglerne at betegne et pizza-topping ’ost’?\n- Betegnelsen 'ost' er, ifølge Markedsordningen, forbeholdt mejeriprodukter. Et mejeriprodukt er et produkt, der udelukkende stammer fra mælk. Der kan dog tilsættes stoffer, som er nødvendige for fremstillingen, under forudsætning af at disse stoffer ikke anvendes med henblik på helt eller delvis at erstatte en mælkebestanddel. Så et produkt der ikke lever op til varestandarden for ost, må ikke markedsføres med betegnelsen 'ost' lyder det fra Fødevarestyrelsen, som kan skride ind med sanktioner mod Arla, hvis Arla vildleder forbrugerne.\nPizza-topping er blot et eksempel blandt mange, som eksperter betegner madfup. Se mange flere eksempler her:\nHar du selv følt dig snydt, så anmeld det til Forbrugerrådet Tænk ved at uploade et billede af den vildledende mademballage på Taenk.dk/upload-og-vind.\nSend også dit billede med en kort tekst om, hvad der er galt, til Ekstra Bladets Maddetektiv på 1224@eb.dk.\nDu kan også sende det ud på sociale medier ved at angive hashtagget #uglerimosen.